
CUVÂNT ÎNAINTE 



Misiunea UNICEF în România este de a se asigura că toţi 
copiii, inclusiv cei mai vulnerabili şi marginalizaţi, cresc într-un 
mediu familial în care toate nevoile lor de dezvoltare sunt îndeplinite 
în acord cu drepturile lor. Unul dintre aceste drepturi fundamentale 
este cel la o nutriţie adecvată. 

Fidel misiunii sale de a milita pentru drepturile copiilor, 
UNICEF România a sprijinit încă de la înfiinţare realizarea, pe de o 
parte, a unor studii şi cercetări care să dea imaginea realităţilor şi, 
pe de altă parte, a sprijinit acele intervenţii care erau cele mai 
eficiente pentru remedierea situaţiilor prezentate de studii. 

în 2004-2005 UNICEF a sprijinit tehnic, financiar şi logistic 
relizarea unui amplu studiu asupra Statusului nutriţional al femeii 
gravide, al copiilor cu vârsta sub 5 ani, al şcolarilor în vârstă de 6-7 
ani. Acest studiu a fost realizat în parteneriat cu Ministerul Sănătăţii 
Publice, cu intenţia de pune la dispoziţia decidenţilor un instrument 
care să permită elaborarea de politici şi strategii în domeniul 
sănătăţii mamei şi copilului. 

Concomitent cu starea de nutriţie a mamei şi copilului, studiul 
a relevat nevoia de informaţii, mai ales cu caracter practic, a 
profesioniştilor de sănătate din reţeaua primară (medici şi asistente 
de familie, asistente comunitare). 

în urma datelor furnizate de studiu, UNICEF a decis să 
sprijine elaborarea acestui îndrumar, pentru a oferi profe- 
sioniştilor sus amintiţi un instrument de lucru practic şi uşor de 
folosit în relaţia lor de consiliere cu gravidele şi familiile copiilor, 
îndrumarul a fost realizat în parteneriat cu Ministerul Sănătăţii 
Publice şi reprezintă o realizare a Programului Naţional 3 de 
Sănătate a femeii şi copilului. 



Considerăm că valoarea acestei lucrări constă atât în 
calitatea informaţiilor prezentate, cât şi în limbajul accesibil, care 
uşurează comunicarea medicilor şi asistentelor cu femeile şi familiile 
lor. Această realizare deosebită este meritul echipei de profesionişti 
care a elaborat materialul. 

Sperăm ca prezentul îndrumar să fie util cât mai multor 
profesionşti din reţeaua primară, în efortul lor de a educa populaţia 
şi de a contribui la îmbunătăţirea stării de nutriţie a femeilor şi 
copiilor din România. 



PlERRE POUPARD, 

Reprezentant UNICEF 

INTRODUCERE 



Un determinant important al sănătăţii mamei şi copilului îl 
constituie o nutriţie corespunzătoare acoperirii nevoilor specifice, în 
condiţiile în care dreptul la o hrană adecvată constituie un drept 
fundamental al omului, stipulat în numeroase documente inter- 
naţionale. Unul dintre drepturile garantate de Convenţia cu privire la 
drepturile copilului, adoptată de Adunarea Generală a Organizaţiei 
Naţiunilor Unite, este cel la "o nutriţie adecvată şi accesul la 
alimente sigure". 

Statusul de creştere este considerat cel mai bun indicator al 
stării de bine a copilului, fiind condiţionat de nivelul socio-economic şi 
de starea de sănătate a unei populaţii. Afectarea statusului de creştere 
este determinată în primul rând de malnutriţie, recunoscută inter- 
naţional ca un indicator important pentru monitorizarea stării de 
sănătate a populaţiei. Recent, s-a demonstrat că malnutriţia copiilor 
este primul determinant al "poverii bolilor" în populaţie. 

în ultimii ani, alături de macronutrienti, o atenţie deosebită au 
dobândit-o micronutrientii, mai ales micromineralele. între factorii 
nutriţionali cu rol important în sănătatea copilului, chiar din viaţa 
intrauterină, sunt fierul şi iodul, ceea ce justifică importanţa acordată 
statusului acestora la gravidă şi la copil. în lucrarea de faţă se acordă o 
atenţie specială deficitului de iod şi fier, ţinând cont de prevalenta 
crescută a carenţelor în aceşti micronutrienţi, care în momentul de faţă 
reprezintă probleme de sănătate publică în România. 

Lucrarea de faţă se doreşte un ghid pentru profesioniştii din 
sănătate care lucrează în medicina primară şi care se confruntă cu 
necesitatea de a îndruma gravidele şi mamele copiilor mici cu 
privire la o nutriţie adecvată şi echilbrată. Aceste îndrumări trebuie 
să vizeze principiile unei alimentaţii corespunzătoare şi sigure 
pentru copil, care să asigure creşterea staturală, dezvoltarea psiho- 
intelectuală, funcţionarea normală a aparatelor şi sistemelor, 

apărarea faţă de infecţii. în acelaşi timp, o nutriţie adecvată trebuie 
să asigure pe termen mediu şi lung prevenirea apariţiei unor 
complicaţii cardiovasculare şi metabolice în viaţa de adult. 

Principiile recomandate în in această lucrare sunt cele ale unor 
organisme internaţionale: OMS, ICCIDD, UNICEF şi comitetele de 
nutriţie europene, coroborate cu date din literatura de specialitate. 

Rolul nutriţiei în dezvoltarea copilului se manifestă încă din viaţa 
intrauterină, perioadă în care alimentaţia mamei are un impact deosebit 
asupra sănătăţii nou născutului. Astfel, a fost demonstrată legătura 
dintre alimentaţia deficitară a mamei din timpul sarcinii şi greutatea 
mică la naştere a copilului, cu consecinţe medicale imediate 
(morbiditate şi mortalitate neonatală crescute) sau tardive (bolile 
cardiovasculare ale adultului), precum şi consecinţe sociale (risc 
crescut de abandon în maternitate şi în secţiile de pediatrie, risc de 
abuz sau neglijare). 

Dacă se instalează precoce, în timpul vieţii intrauterine, deficitul 
de micronutrienţi, în special de iod şi fier, are un impact negativ asupra 
dezvoltării somato-psihice a copilului, punându-şi amprenta şi pe 
termen lung asupra sănătăţii adultului. 

în literatura de specialitate există tot mai multe dovezi asupra 
faptului că, urmând principiile unei alimentaţii sănătoase în copilărie, se 
asigură nu numai creşterea, dezvoltarea şi sănătatea copilului, ci şi 
sănătatea şi integrarea socială la vârsta adultă. 

Contribuind la reducerea morbidităţii şi mortalităţii, atât în 
copilărie, cât şi în perioada de adult, alimentaţia poate fi considerată 
unul dintre determinanţii principali cu un rol semnificativ în 
îmbunătăţirea calităţii vieţii, a duratei medii de viată, în dezvoltare 
socială durabilă. 

Profesioniştilor din domeniul sănătăţii mamei şi copilului şi, în 
primul rând, furnizorilor de servicii de sănătate la nivel comunitar le 
revine rolul de a promova o alimentaţie sănătoasă a copilului, care să 
se bazeze pe adaptarea unor standarde nutriţionale internaţionale la 
condiţiile socio-culturale naţionale. 

Profesioniştilor din sănătate, mai ales celor din reţeaua primară, 
le revine sarcina de a informa şi educa familiile, de a îndruma părinţii 
astfel ca aceştia să poată să asigure copiilor lor o alimentaţie adecvată. 

STAREA DE NUTRIŢIE 



Modalităţi de evaluare 



Pentru evaluarea stării de nutriţie a copilului se folosesc o serie 
de parametri, dintre care cei mai cunoscuţi sunt cei antropometrici: 
greutate, înălţime, indicele masei corporale, iar pentru micronutrienţi 
dozări în sânge şi produse biologice. 

în ceea ce priveşte creşterea copiilor, se compară greutatea şi 
înălţimea copilului cu cea a unei populaţii de referinţă (copii sănătoşi de 
aceeaşi vârstă) recomandate de OMS şi CDC Atlanta (Center for 
Disease Control and Prevention). 



In analiza rezultatelor se folosesc deviaţia standard fată de 
medie (scorul Z), percentile faţă de mediană sau raportarea pro- 
centuală faţă de valoarea medianei populaţiei de referinţă. 

Indicatori de evaluare a creşterii şi dezvoltării 

Greutatea raportată la înălţime 

• Greutatea raportată la înălţime (talie) reflectă starea pon- 
derală a copilului. Acest indicator este foarte sensibil la 
variaţiile echilibrului energetic. 

• Cercetări recente au relevat că în România 4,4% din copiii 
sub 5 ani au o greutate sub media populaţiei de referinţă 
ceea ce încadrează ţara noastră în cadrul populaţiilor cu 
deficit uşor. 

• în cazul copiilor de 6-7 ani, prevalenta greutăţii mici 
raportate la înălţime este crescută, depăşind 5%, ceea ce 

indică, în conformitate cu datele OMS, deficiente nutriţionale 
severe, protein-calorice. 

• în ceea ce priveşte prevalenta supraponderii aceasta este în 
creştere: 4,2% dintre copiii sub 5 ani au un indicator 
greutate/înălţime superior populaţiei de referinţă ceea ce 
atestă tendinţa spre obezitate a acestui grup populaţional. 
Pe plan internaţional se constată creşterea prevalentei 
obezităţii la copil. Dacă pentru sugar o greutate crescută nu 
pune probleme deosebite în ceea ce priveşte perpetuarea 
sa în viaţa de adult, această situaţie este îngrijorătoare în 
ceea ce priveşte copilul sub 5 ani. 

înălţimea raportată la vârstă 

• înălţimea raportată la vârstă reflectă dezvoltarea 
scheletului. Valori scăzute ale acestui indicator arată o 
expunere de durată a copilului la deficienţe nutriţionale, 
relevă o malnutritie cronică, absenta unor nutrienti 
esenţiali, infecţii repetate, diaree. Oprirea în creştere la 
nivel populaţional apare în regiunile şi grupurile cu nivel 
socio-economic scăzut. Oprirea în creştere apare adesea 
într-o perioadă scurtă, de câteva luni, la copilul sub 2 ani. 
Oprirea în creştere poate fi consecinţa naşterii premature, 
a retardului de creştere intrauterină. Oprirea în creştere 
este asociată cu o mortalitate crescută, dezvoltare motorie 
şi cognitivă retardată, performanţe psiho-intelectuale 
scăzute. 

• în aprecierea acestui indicator, el trebuie corelat cu indi- 
catorii de greutate/înălţime precum şi cu greutate/vârstă. 
Astfel un copil cu un indicator greutate pentru vârstă 
scăzut poate fi nanic, situaţie în care greutatea sa 
raportată la înălţime este normală sau poate fi sub- 
ponderal, situaţie în care greutatea/înălţime este scăzută. 

• în România, indicatorul înălţime raportată la vârsta scăzut 
(între 5 şi 10%) la copiii sub 5 ani are o prevalenta 
superioară faţă de populaţia de referinţă. Deşi s-a 

îmbunătăţit în timp, evoluţia acestui indicator nu este cea 
aşteptată, fapt ce trădează prezenţa pe termen lung a 
unor deficiente nutriţionale. 

• în cazul elevilor de 6-7 ani, studiul IOMC din 2004 atestă 
un uşor deficit statural raportat la vârstă. 

Scăderea prevalentei înălţimii mici pentru vârstă în ultimii 
ani atestă îmbunătăţirea condiţiilor socio-economice la nivel 
populaţional şi comunitar, ceea ce implică şi îmbunătăţirea 
modului de alimentaţie. 

Greutatea la naştere 

• Greutatea la naştere poate fi considerată de asemenea un 
indicator al stării de nutriţie a fătului în timpul vieţii 
intrauterine. Astfel greutatea mică la naştere definită ca 
greutatea sub 2500 g, alături de prematuritate, poate 
reflecta şi o întârziere în creştere a fătului legată de 
deficienţe nutriţionale ale mamei. Copiilor proveniţi din 
mame care au stagnat sau chiar scăzut ponderal în timpul 
sarcinii, sau au prezentat tulburări digestive (vărsături per- 
sistente) au frecvent greutate mică la naştere. 

• în România prevalenta greutatăţii mici la naştere, 
considerată cea mai crescută din Europa în anul 1991, a 
avut o tendinţa de scădere în decursul anilor ajungând la 
9,1% în anul 1999, 7,5% în 2002 şi 8% în anul 2004. Cu 
toate acestea, în România, ponderea greutăţii mici la 
naştere este şi în prezent peste media europeană. 



Indicatori de evaluare a deficitului de micronutrienti 

9 

Deficitul de iod 

• Starea nutriţională a copilului precum şi diagnosticul pre- 
coce al unor deficienţe, mai ales de micronutrienti, pot fi 
stabilit şi prin examenul clinic însoţit de determinarea unor 
parametri biochimici şi hormonali. 

La nivel populaţional deficitul de iod şi severitatea acestuia 
se apreciază prin determinarea prevalentei guşii în populaţia 
de copii şcolari, stabilirea prin măsurători ecografice a 
prevalentei volumului tiroidian peste percentila 97, deter- 
minarea medianei ioduriei, prevalenta TSH-ului neonatal 
peste 5 microU/ml în sângele integral. 

Determinarea ioduriei este recomandată de către OMS ca o 
metodă de evaluare a deficitului de iod la nivel populaţional; 
în acelaşi timp ioduria măsoară eficienţa combaterii 
deficitului de iod prin iodarea universală a sării. 



Este de menţionat că ioduria nu are valoare diagnostică pentru 
determinarea deficitului de iod la nivel individual. 



Studiul integrat de nutriţie desfăşurat în România în 2004- 
2005, realizat de IOMC cu sprijin UNICEF, a conturat următorul 
tablou: 

• La copiii de vârsta şcolară, mediana ioduriei în anul 2004 se 
situează în parametri normali, cu valori superioare celor din 
anul 2002, relevând o îmbunătăţire evidentă a situaţiei. Cu 

toate acestea, 47% dintre elevii de 6-7 ani au diferite grade 
de deficit de iod. 

• 65% dintre gravide prezintă diferite grade de carenţă de iod, 
dintre care 10,5% au deficit sever. 

• Deficitul de iod al nou-născuţilor, determinat prin nivelul 
TSH-ului neonatal, este mai mare decât al mamelor lor. 

• în toate cazurile, deficitul de iod este mai accentuat la 
populaţia rurală (nou-născuţi, copii, gravide). 

•<- Ce înseamnă aceasta ? 

Deficitul de iod în România, deşi în curs de ameliorare, 
este încă o problemă de sănătate publică. 

Rolul furnizorilor de servicii de sănătate la nivel co- 
munitar este esenţial pentru educarea femeilor şi a 

familiilor lor pentru prevenirea tulburărilor prin deficit de 
iod prin consum de sare iodată, cu precădere în zonele 
rurale şi în rândul populaţiei defavorizate. 

Deficitul de fier 

în ceea ce priveşte carenţa de fier majoritatea studiilor 
evaluează prevalenta anemiei prin determinarea nivelului hemoglobinei 
ţinând cont că deficitul de fier este cea mai frecventă cauză de anemie. 
Unele studii recomandă şi dozarea feritinei, ca indicator al rezervelor 
de fier. 

Severitatea anemiei este clasificată după OMS în: anemie 
severă (Hb sub 7 g/dl), moderată (Hb sub 10 g/dl la copiii între 6 luni 
şi 5 ani şi Hb sub 9 g/dl la copiii sub 6 luni), uşoară (Hb 10-1 1 g/dl). 

Studii efectuate în anul 2004 pe eşantioane reprezentative de 
femei gravide şi copii de diferite vârste relevă faptul că, în România, la 
toate grupele populaţionale studiate, anemia rămâne o problemă de 
sănătate publică. 42,5% dintre femeile gravide sunt anemice, cu o 
prevalenta mai crescută în mediul rural faţă de mediul urban. 
Prevalenta anemiei este în creştere faţă de anul 1991, ajungând la 
59,3% la copiii de 12 luni, 56,8% la copiii în vârstă de 12-23 luni şi 
22,7% la copiii de 59 de luni. 

NUTRIENTII 



Nutrienţii sunt componente chimice ale alimentelor, utilizate de 
organism pentru creştere, dezvoltare şi funcţionarea organelor şi 
sistemelor. Nutrienţii intră în compoziţia alimentelor alături de substanţe 
fără rol nutritiv. 

Astăzi se cunosc mai mult de 50 de nutrienţi, grupaţi în două 
clase: macronutrienţii, care includ proteine, lipide şi glucide, şi 
micronutrienţii reprezentaţi de vitamine şi minerale. 

Aportul echilibrat de nutrienţi este deosebit de important în 
copilărie când organismul este în creştere, se dezvoltă structuri, au loc 
achiziţii funcţionale şi se învaţă comportamentele, incluzând-ul pe cel 
alimentar. 

Importanţa alimentaţiei echilibrate în perioada copilăriei rezultă şi 
din datele OMS, care atestă că deficientele nutriţionale, malnutritia 
(înţelegând prin aceasta deficitul energetic precum şi cel de macro şi 
micronutrienţi) sunt responsabile de aproximativ 60% din cele 10 
milioane de decese înregistrate la copiii sub 5 ani. 

Frecvent, malnutritia copiilor este strâns legată de practici 
alimentare neadecvate. 

MICRONUTRIENTII 



IODUL 

Iodul este un element esenţial în organism asigurând creşterea, 
dezvoltarea şi funcţionalitatea tuturor organelor şi sistemelor. Acţiunea 
sa se realizează prin faptul că intră în compoziţia hormonilor tiroidieni, 
substanţe reglatoare ale tuturor proceselor metabolice din organism. 

Care este rolul iodului în organism 

La copil hormonii tiroidieni sunt deosebit de importanţi fiind 
necesari pentru creşterea şi dezvoltarea normală şi în special pentru 
dezvoltarea creierului. încă din viaţa intrauterină hormonii tiroidieni îşi 
pun amprenta asupra dezvoltării ţesutului nervos, asigurând dez- 
voltarea interconexiunilor nervoase la nivelul creierului. în acest context 
femeile gravide trebuie sfătuie asupra alimentaţiei care să asigure un 
aport adecvat de iod. 

Care este necesarul de iod 

• Se consideră că o linguriţă de iod poate asigura necesarul 
de iod pentru toată viaţa. Glanda tiroidă nu este însă ca- 
pabilă să înmagazineze această cantitate, astfel că aportul 
de iod trebuie să fie asigurat în mod continuu prin dietă. 

• Iodul este absorbit uşor, iar excesul este eliminat renal. în 
prezenţa unor alimente guşogene precum varza, gulia, 
varza de Bruxelles, conopida, utilizarea iodului absorbit 
este mai mică şi astfel aportul trebuie să fie mai mare 
pentru a acoperi necesarul fiziologic. 

• Aportul zilnic recomandat pentru iod este considerat a 
fi 1-2 micrograme/kg corp, la care se adaugă o marjă 
de siguranţă de 10%. 

Care sunt sursele de iod 

Spre deosebire de alţi nutrienţi cum ar fi fierul, calciul sau 
vitaminele, iodul nu apare în mod natural în anumite alimente; mai 
degrabă el este prezent în sol şi este ingerat prin alimentele care au 
crescut pe solul respectiv. Deficitul de iod rezultă din distribuţia 
inegală a iodului la suprafaţa solului. Cel mai mare conţinut de iod 
se află în peştele de mare sau fructele de mare, însă aceste 
produse nu sunt disponibile unor largi categorii de populaţie. Deşi 
mai scăzut decât în fructele de mare, conţinutul în iod al alimentelor 
de origine animală este mai mare decât cel al alimentelor de origine 
vegetală; conţinutul în iod al alimentelor de origine animală poate fi 
îmbogăţit prin adaosul de sare iodată în hrana animalelor. Solurile 
unde inundaţiile sunt frecvente sunt foarte predispuse la lipsa de 
iod. Problemele sunt agravate de despăduriri şi de eroziunea 
solului. Deficitul din sol nu poate fi corectat. Alimentele crescute pe 
soluri deficitare în iod nu vor putea niciodată asigura necesarul de 
iod pentru populaţia şi animalele care trăiesc în aceste zone, iar 
recentele inundaţii care au afectat o bună parte din teritoriul 
României au contribuit la „spălarea" solului de diferiţi micronutrienţi, 
printre care şi iodul. 



Pentru populaţia din România sursa de iod zilnică este 
reprezentată de iodul din sarea de masă iodată şi din sarea 
folosită la fabricarea pâinii. Ambele tipuri de sare sunt iodate 
obligatoriu prin lege. 



Care sunt efectele deficitului de iod 

Oamenii sănătoşi au nevoie de iod, un component esenţial al 
hormonilor tiroidieni; un nivel scăzut de iod duce la o producere 
insuficientă a acestor hormoni, ceea ce afectează diferite părţi ale 
corpului, mai ales muşchii, ficatul, rinichii şi creierul, cu precădere în 
perioada de creştere; astfel apar consecinţele sub forma tulburărilor 
prin deficit de iod. Acestea includ: (1) retard mintal şi alte defecte în 
dezvoltarea sistemului nervos, (3) guşă, (4) lentoare fizică; (5) 

încetinirea creşterii, (6) sterilitate, (7) creşterea mortalităţii infantile 
(8) stagnare economică (prin săderea productivităţii). Cel mai 
devastator efect al lipsei de iod este cel asupra creierului uman. 

La nivel mondial, deficitul de iod a fost identificat drept cea 
mai importantă cauză prevenibilă de retard mintal . Severitatea sa 
poate varia de la o uşoară încetinire a proceselor psihice până la 
cretinism, care include retard mintal important, surdo-mutism, 
statură scundă şi diferite alte defecte. în zonele cu deficit sever de 
iod majoritatea indivizilor riscă un anumit grad de deficit mintal, 
împiedicarea dezvoltării normale a creierului se traduce prin 
capacitate redusă de a învăţa şi de a munci eficient. 

La femeia gravidă deficitul de iod poate genera avort, naştere 
prematură, iar la nou-născut anomalii congenitale, guşă şi semne 
de hipotiroidie. 

Dacă deficitul de iod în timpul sarcinii este sever, mani- 
festările la copil îmbracă forma cretinismului endemic. 

Efectele pe termen scurt şi mediu în situaţia unui deficit de 
iod cu debut în viata intrauterină sunt: surditate, defecte 
psihomotorii, nanism, letargie, mortalitate perinatală crescută. 
Deficitul de iod în timpul ultimelor luni de sarcină şi în timpul 
alăptării (conţinut scăzut de iod în laptele matern) este 
răspunzător de hipotiroidismul perinatal. 

Pe lângă retardul mintal, apariţia guşii este o altă consecinţă 
importantă a unui deficit de iod care persistă o perioadă mai lungă. 
Creşterea în volum a tiroidei poate fi văzută ca o încercare a 
organismului de a compensa producţia inadecvată de hormoni. 
Guşa este un indicator al deficitului de iod pe termen lung, uşor de 
identificat. 

Apariţia deficitului de iod în copilărie duce la guşă şi 
hipotiroidism juvenil caracterizat prin lentoare, tulburări de memorie 
şi atenţie, încetinire în creştere. 

Studiile au arătat că deficitul de iod creşte sensibilitatea 
copiilor la efectul carcinogenetic al radiaţiei cu iod radioactiv. 

Cum se combate deficitul de iod 

Deficitul de iod se combate prin: 

• consum de sare iodată, la care se adaugă o alimentaţie 
echilibrată cantitativ şi calitativ; 

• consum adecvat de proteine de origine animală, peşte de 
mare şi fructe de mare. 

Strategia folosită pe plan internaţional pentru combaterea 
deficitului de iod este iodarea universală a sării, care implică iodarea 
sării folosite în gospodărie, în zootehnie şi în procesarea tehnologică a 
alimentelor. în România, pentru prevenirea tulburărilor prin deficit de 
iod, ca măsură de sănătate publică, s-a recurs la iodarea sării de masă 
şi a celei folosite la fabricarea pâinii. 

Rezultatele obţinute în combaterea afecţiunilor legate de 
deficitul de iod prin fortifierea cu iod a altor alimente precum pâinea, 
laptele, apa sunt inferioare iodării sării deoarece ele nu sunt folosite 
în cantităţi constante. 

în regiunile cu prevalenta crescută a afecţiunilor legate de 
deficitul de iod se recomandă ca, pentru prevenirea afectării cerebrale 
şi a hipotiroidismului, la nou-născut şi la copilul alimentat la sân să se 
recurgă la o suplimentare cu iod a dietei mamei. Această suplimentare 
trebuie începută precoce în sarcină şi continuată în lactaţie. 

Dacă sugarul nu primeşte lapte de mamă şi se prescriu formule 
de lapte, acestea trebuie să conţină iod în concentraţie de 10 
micrograme/dl, iar pentru prematuri, 20 micrograme/dl. 

•* Ce se întâmplă dacă aportul este crescut? 

în situaţia unui aport crescut de iod, excesul se elimină la 
nivelul rinichilor; 

la sugari şi copii, un aport crescut de iod poate genera 
hipotiroidismul indus de iod; 

limita superioară a aportului de iod la adult este consi- 
derată 1000 micrograme/zi, iar la copii până la vârsta de 8 
ani, 300 micrograme/zi. 

Este de remarcat faptul că, în România, nivelul de iodare a sării 
va fi, prin noua legislaţie, de maximum 35 mg/kg, deci departe de limita 
superioară a aportului admis de iod. Conform calculelor, ar însemna ca 
un copil să consume peste 9 Kg de sare ca să se ajungă la un aport 
excedentar. La adult, această cantitate de sare ar fi de 29 de kg. 



Ce spunem gravidelor şi părinţilor? 

Iodul este un element esenţial pentru dezvoltarea inteligenţei. 
Dacă un copil este lipsit de iod, va avea o inteligenţă mai scăzută şi 
performanţe şcolare mai slabe, date de scăderea atenţiei şi a puterii 
de concentrare, lentoare în gândire. Odată apărute, aceste probleme 
nu se pot trata şi copiii nu mai pot recupera inteligenţa pierdută. 



Retardul mintal cauzat de lipsa iodului este singurul tip de retard 
mintal care poate fi prevenit. 



Cum se poate asigura necesarul de iod în organism? 

Pentru a asigura necesarul zilnic de iod al organismului, soluţia 
este folosirea unor alimente îmbogăţite cu acest element. în România, 
sarea de bucătărie este îmbogăţită cu iod şi se găseşte la toate ma- 
gazinele sub denumirea de „sare iodată". Cantitatea de iod din acest 
produs asigură necesarul zilnic al oricărei persoane care îl consumă, 
chiar dacă mâncarea nu este prea sărată. Pentru a înlătura riscurile 
lipsei de iod, este suficient să se pună în mâncare aceeaşi cantitate de 
sare care se pune de obicei, cu condiţia ca ea sa fie iodată. 

Sarea iodată trebuie adăugată la sfârşitul preparării mâncării, 
deoarece iodul din sare se pierde în timpul fierberii. 

în trecut, de multe ori se recomanda gravidelor un regim alimentar 
complet desodat; utilitatea acestei practici a fost infirmată de cercetări 
recente care spun că gravidele trebuie să mănânce sare, chiar dacă în 
unele situaţii aportul trebuie redus. Având în vedere cele spuse anterior 
despre importanţa aportului adecvat de iod în timpul sarcinii, gravidelor 
trebuie să li spună că sarea pe care o consumă trebuie să fie 
obligatoriu iodată şi, acolo unde este cazul, ele trebuie să primească 
suplimente de iod. Suplimentarea cu iod a dietei gravidei trebuie 
prelungită şi pe durata lactaţiei, dacă se apreciază ca fiind necesară. 

Alte informaţii 

Iodul din sare nu schimbă gustul sării sau al alimentelor şi 
diferenţa între sarea iodată şi cea neiodată se poate face doar prin 
analize de laborator. 

Oamenii trebuie să cumpere doar sare iodată ambalată în pungi 
rezistente la apă, cu data fabricaţiei sau expirării menţionată pe 
ambalaj. Sarea iodată trebuie consumată în perioada de valabilitate 
menţionată pe ambalaj. După expirarea termenului de valabilitate, 
concentraţia iodului scade foarte mult. Sarea iodată se păstrează în 
cutii închise, ferită de soare şi apă. 

Sarea cumpărată direct de la saline, ca şi sarea pentru hrana 
animalelor, nu este iodată. De curând a apărut pe piaţă „sare pentru 
murături", care nu este iodată. în nici un caz ea nu trebuie consumată 
ca sare de masă. Pe de altă parte, cercetări ştiinţifice foarte serioase 
au demonstrat că murăturile pregătite cu sare iodată rezistă la fel de 
mult ca şi cele preparate cu sare neiodată, iar cea mai bună dovadă 
în acest sens o constituie unele murături din import, renumite pentru 
calitatea lor. 



Atenţie! 

Pentru copilul sub doi ani nu se recomandă adăugarea 
sării în mâncare, deoarece rinichiul său excretă cu 
dificultate ionul de sodiu. Pentru asigurarea necesarului de 
iod al copilului în această perioadă, se asigură necesarul 
de iod al gravidei şi femeii care alăptează, se prescriu 
formule pentru sugari îmbogăţite cu iod, se asigură iodul 
prin dietă: peşte, carne, cereale, fructe oleaginoase. 

Sarea iodată are doar rol preventiv, ea aducând organismului 
iodul de care acesta are nevoie. Trebuie subliniat cu orice ocazie că un 
consum sporit de sare iodată nu aduce beneficii organismului, ci 
dimpotrivă. Pentru a fi benefică, sarea iodată trebuie să înlocuiască 
sarea obişnuită, cu alte cuvinte nu trebuie consumată mai multă sare 
iodată, ci cantitatea de sare care se consumă în mod obişniut să fie 
iodată. 

FIERUL 

Care este rolul fierului în organism 

Fierul, unul dintre cele mai abundente metale de pe Pământ, 
este esenţial pentru cele mai multe forme de viaţă şi pentru fiziologia 
normală a organismului uman. Fierul este o parte integrantă a 
proteinelor implicate în transportul oxigenului. De asemenea, este 
implicat în reglarea creşterii şi diferenţierii celulelor. De aceea, 
deficitul de fier conduce la limitarea aportului de oxigen către celule, 
rezultând oboseală, iritabilitate, parestezii în membre, scăderea 
capacităţii de muncă şi scăderea imunităţii. Pe de altă parte, 
excesul de fier este însoţit de fenomene toxice care pot duce chiar 
la moarte (în unele anemii congenitale în care fierul în exces nu 
poate fi utilizat). 

Studiile au evidenţiat faptul că, la nivelul sistemului nervos, 
fierul este implicat în formarea şi menţinerea mielinei şi joacă un rol 
însemnat în procesele dopaminergice, scăderea lui generând 
reducerea numărului şi a sensibilităţii receptorilor dopaminergici cu 
efect asupra dezvoltării psihointelectuale a copilului. Pe de altă 
parte, deficitul de fier afectează zone din creier asociate cu anumite 
tipuri de memorie. 



Recent, lipsa fierului a fost asociată cu Sindromul Deficitului 
de Atenţie. S-a constat că acei copii care, ca sugari, au prezentat 
deficit de fier au rămas în urma colegilor de generaţie ca 
dezvoltare fizică şi intelectuală, chiar dacă ulterior au recuperat 
deficitul de fier. Din păcate, în cazul copiilor provenind din familii 
vulnerabile, diferenţa nu doar că s-a menţinut, ci s-a accentuat pe 
măsură ce aceşti copii au înaintat spre adolescenţă. Pe de altă 
parte, copiii din familiile vulnerabile care au avut suficient fier în 
primele luni de viaţă au avut o dezvoltare comparabilă cu cei din 
familiile din clasa de mijloc. 

(Studii efectuate la Universitatea Michigan) 

Sursele de fier 

în dieta din regiunea noastră geografică, fierul să găseşte cu 
precădere în carnea roşie. Se mai găseşte în peştele gras, carnea 
roşie a puiului şi a curcanului, în unele fructe oleaginoase, seminţe, 
fructe uscate, legumele cu frunze verde închis (urzici, spanac) şi unele 
cereale fortifiate (pentru micul dejun). Cantităţi apreciabile de fier se 
găsesc în soia, linte şi fasole. 

Care este necesarul de fier al organismului 

Nevoia de fier este dependentă de vârstă, sex şi starea 
fiziologică a organismului (vezi anexe). 

La sugarul normoponderal, până la vârsta de 6 luni necesarul de 
fier este asigurat de fierul din depozitele formate anterior naşterii şi de 
fierul conţinut în laptele matern. După vârsta de 6 luni, deoarece 
rezervele sunt epuizate, fierul trebuie să fie asigurat exogen prin 
alimentaţia complementară, la care se adaugă supli-mentarea 
medicamentoasă. Este de reţinut faptul că alimentaţia complementară 
singură nu poate face faţă nevoilor crescute ale sugarului, fapt ce 
impune asocierea administrării medicamentoase de fier. 

La fete, în perioada pubertăţii, pierderea fierului în timpul 
menstruaţiei creşte necesarul de fier. De asemenea, femeia gravidă 
are nevoi crescute de fier care trebuie să acopere nevoile fiziologice 
ale organismului său, precum şi pe cele solicitate de dezvoltarea 
fătului. 



Cum se metabolizează fierul? 

Fierul are anumite caracteristici metabolice care influenţează 
absorbţia sa şi anume: 

• fierul se absoarbe într-o cantitate mică, aproximativ 10% din 
fierul din alimentaţie; 

• fierul este absorbit în funcţie de biodisponibilitatea, de modul 
de legare a fierului hem sau nonhem în alimentul respectiv; 

• fierul din carne, peşte, ficat se absoarbe într-o proporţie mai 
mare în comparaţie cu cel din legume şi cereale; 

cantitatea de fier din organism se reglează prin variaţia 
absorbţiei fierului; 

absorbţia fierului din alimente este stimulată prin consumul 
de vitamina C, conţinută de fructe şi legume proaspete; 

fitaţii din anumite cereale, legume şi nuci reduc absorbţia 
fierului; 

absorbţia fierului este redusă de polifenolii care se găsesc în 
ceai, cafea şi cacao, precum şi în unele mirodenii; 

prepararea alimentelor prin uscare, fermentaţie, germinaţie, 
măcinare şi înmuiere reduce cantitatea de fitaţi şi creşte 
absorbţia fierului din respectivele alimente; 

fierul prezent în pâinea cu drojdie se absoarbe mai bine 
decât din cea fără drojdie. 



Cauzele deficitului de fier 

Sugarii şi copiii mici prezintă risc crescut de 
anemie prin deficit de fier 

La sugarul şi copilul mic până la 24 luni, cauzele deficitului de 
fier sunt: 

• nevoi crescute de fier datorate creşterii accentuate a 
organismului în această perioadă, care nu sunt acoperite 
printr-un aport adecvat de fier; 

• rezervele de fier constituite în timpul vieţii intrauterine se 
epuizează în jurul vârstei de 6 luni la sugarul născut la 
termen, iar alimentaţia complementară, chiar corect intro- 
dusă (cantitativ, calitativ şi la timp) nu poate face faţă 
singură nevoilor; 

• anemia mamei în timpul sarcinii, naşterile premature sau 
sarcinile gemelare sunt situaţii în care rezervele de fier sunt 
scăzute şi se epuizează rapid, înaintea vârstei de 6 luni; 

• introducerea precoce a ceaiului, care conţine polifenoli, 
substanţe ce limitează absorbţia de fier din alimente; 

» j 7 

• diareea cronică, infecţiile. 

Un alt grup vulnerabil la deficitul de fier este format din femeile în 
perioada fertilă şi cele gravide deoarece, şi în această situaţie, nevoile 
sunt crescute şi adesea nu sunt acoperite printr-un aport alimentar 
adecvat. 



Care sunt efectele deficitului de fier? 



mplicaţiile negative ale deficitului de fier asupra sănătăţii 
copilului sunt legate de perioada de apariţie, de gradul acestuia şi de 
durata sa. 

Este de reţinut faptul că deficitul de fier determină: 

• încetinirea creşterii fetale, mortalitate prenatală şi perinatală 
crescută atunci când carenţa se instalează în viata 
intrauterină; 

• un efect negativ asupra dezvoltării psiho-motorii atunci când 
apare la sugar şi copilul în vârstă sub 24 de luni. Sugarii cu 
deficit de fier sunt mai ezitanţi şi interacţionează mai puţin 
cu mediul înconjurător; 

• tulburări de creştere şi dezvoltare, performanţe fizice şi 
intelectuale scăzute, dificultăţi de învăţare, mai ales a 

1 j j ' 

deprinderilor care necesită atenţie, atunci când deficitul 
apare la copilul preşcolar şi la cel şcolar; 

• risc crescut la infecţii; 

• apetit scăzut, în special pentru alimentele care conţin fier, 
ceea ce îngreunează posibilităţile de recuperare, în care 
alimentaţia cu produse bogate în fier are un rol important. 

Cum poate fi combătut deficitul de fier? 

Pentru combaterea deficitului de fier al copilului, se recomandă: 

• introducerea cărnii în alimentaţia complementară la sugarul 
în vârstă de 6-7 luni; 

• consumul alternativ de ou şi carne de pui, curcan, vită 
sau peşte (după vârsta de 10 luni, din cauza riscului de 
alergie); 

• în absenţa cărnii, se recomandă consumul de legume cu 
frunze verzi (urzici, spanac), de fructe uscate, de cereale 
şi legume precum fasole, linte, soia - alimente cu un 
conţinut crescut de fier; 

• consumul de fructe crude şi suc de fructe după vârsta de 
6 luni, care - prin vitamina C - au un efect favorabil asupra 
absorbţiei de fier; 

• introducerea în alimentaţia complementară a sugarului a 
cerealelor şi legumelor verzi; 

• asocierea cărnii cu legume, fapt ce creşte absorbţia 
fierului din legume; 

• consumul zilnic de legume proaspete, bogate în 
vitamina C; 

• limitarea consumului de ceai, deoarece are un conţinut 
crescut de polifenoli; 

• consumul de produse fortifiate cu fier, cereale pentru micul 
dejun, introduse încă din perioada de sugar în alimentaţia 
complementară; 

• suplimentarea cu preparate de fier (vezi anexe). 

Atunci când anemia este o problemă de sănătate publică, aşa 
cum este în România, deficitul de fier poate fi combătut şi prin alimente 
fortifiate. O cale eficientă de introducere suplimentară de fier în 
alimentaţie, mai ales pentru grupurile defavorizate, este fortifierea 
cerealelor şi derivatelor (făină şi produse făinoase). 

De reţinut! 

9 

în perioada de sugar, alimentaţia complementară nu 
poate suplini necesarul de fier, fapt ce necesită 
administrarea de suplimente cu fier după vârsta de 6 
luni şi/sau folosirea de alimente fortifiate. 

Ce spunem gravidelor şi părinţilor? 

Cei mai vulnerabili la deficitul de fier sunt copiii normo- 
ponderali între 6 şi 24 de luni, copiii născuţi cu greutate mică şi 
gemenii, indiferent de vârstă. La această ultimă categorie, 
profilaxia trebuie începută din a doua lună de viaţă. 

Aceasta situaţie este gravă deoarece fierul este un element 
esenţial pentru dezvoltarea sângelui, a muşchilor şi a creierului 
copilului. Un copil care are deficit de fier este mai sensibil la 
infecţii, are o creştere mai înceată, are performaţe intelectuale mai 
reduse. Dacă mama este anemică în timpul sarcinii, copilul se 
naşte cu o greutate mică, este predispus la boli în perioada 
peri natală şi are rezerve scăzute de fier, care se epuizează rapid, 
înainte de vârsta de 6 luni . 



Cum se poate asigura necesarul de fier? 

Pentru a asigura nevoia de fier a organismului se recomandă 
consumarea zilnică a unor alimente bogate în fier, precum carnea 
de pui, curcan, vită şi peşte. în absenţa cărnii, fierul în alimentaţie 
poate fi asigurat prin consumul de legume verzi: spanac, urzici, 
ştevie şi cereale fortifiate cu fier. Deoarece vitamina C creşte 
absorbţia fierului, se recomandă folosirea zilnică a legumelor şi 
fructelor crude şi a sucului de fructe, mai ales de citrice, alimente 
bogate în vitamina C. 

în acelaşi timp, încurajaţi femeile să folosească, atunci când 
există pe piaţă, făină şi/sau produse cerealiere (biscuiţi, paste 
făinoase etc) fortifiate cu fier, atât pentru alimentaţia copiilor, cât şi 
pentru propria alimentaţie. 



Aceste alimente trebuie introduse treptat în hrana sugarului, 
după vârsta de 6 luni, în timpul alimentaţiei complementare. Dacă 
se oferă copiilor cereale pentru micul dejun, se preferă cele 
îmbogăţite cu fier (să se verifice eticheta). 

La sugarul născut la termen, alimentat la sân sau cu formulă de 
lapte, prin introducerea alimentaţiei complementare la 6 luni nu se 
acoperă în întregime necesarul de fier al organismului, fapt ce impune 
administrarea suplimentară a unor preparate medicamentoase cu fier. 

Pentru a preveni anemia, femeile gravide trebuie să consume 
zilnic carne, legume şi fructe proaspete. Deşi are o biodisponibilitate 
mai mică, fierul prezent în legumele cu frunze verzi (spanac, urzici, 
ştevie) sau cel din cereale (fasole, soia şi linte) poate înlocui fierul din 
carne şi peşte. Se recomandă evitarea asocierii, în cadrul meselor 
sau gustărilor, a alimentelor bogate în fier cu cele bogate în polifenoli 
deoarece acestea din urmă scad absorbţia fierului din alimente. 



ACIDUL FOLIC 

Care este rolul acidului folie în organism? 

Acidul folie este o vitamină din grupul vitaminelor B. El 
contribuie la producerea şi menţinerea celulelor noi şi de aceea este 
foarte important în perioadele de diviziune celulară intensă şi de 
creştere rapidă, cum sunt cele din sarcină şi din perioada de sugar. 
Acidul folie este necesar pentru sinteza acizilor nucleici, elemente 
de bază în structura celulei. în acelaşi timp, folatul previne acele 
modificări ale ADN care pot conduce la cancer. Atât copiii, cât şi 
adulţii au nevoie de folat pentru a produce hematii normale şi pentru 
prevenirea anemiei. 

Care este necesarul de acid folie? 

Necesarul de acid folie variază între limite largi, în funcţie de 
vârstă şi de starea biologică, de la 65 meg/zi la sugarul mai mic de 6 
luni şi 600 meg/zi la gravidă. Pentru mai multe informaţii privind 
necesarul de acid folie, vezi anexele. 

Există anumite situaţii în care necesarul de acid folie este crescut: 

• sarcină şi alăptare 

• abuz de alcool şi consum de tutun 

malabsorbtie 

hemodializă 

boli hepatice 

anumite forme de anemie 

anumite medicamente 



Care sunt sursele de acid folie? 

Acidul folie se găseşte în forme diferite (folaţi, forma legată de 
proteine a acidului folie) în multe alimente comune, mai ales în 
frunzele verzi ale legumelor. Se mai găseşte în spanac, anumite 
varietăţi de salată, varză crudă, germeni de grâu, roşii şi suc de 
roşii, linte, năut, mazăre, sparanghel, căpşuni, portocale, fasole cu 
bobul mare, seminţe de floarea soarelui, pepeni şi dovleci de toate 
felurile, în ficat şi ouă. O sursă importantă de acid folie este drojdia 
de bere. 

Este de remarcat faptul că în sarcină este practic imposibil să se 
asigure necesarul de acid folie prin dietă şi este nevoie de 
suplimentare. Deoarece suplimentarea este destul de dificil de realizat 
(vezi şi capitolul destinat fierului), o altă opţiune, cu impact benefic 
asupra sănătăţii publice este fortifierea unui aliment. în România se 
preconizează o dublă fortifiere a făinii, atât cu fier, cât şi cu acid folie; 
deci, între sursele de acid folie se vor putea înscrie şi făina şi produsele 
din făină fortifiată. 



Care sunt efectele deficitului de acid folie? 

Deficitul de acid folie la gravidă poate duce la naşterea unui copil 
cu deficienţe ale creierului, ale măduvei spinării, ale feţei şi gurii sau ale 
membrelor. Cel mai comun defect produs de deficitul de acid folie este 
spina bifida. Aceasta însemnă că o parte din măduva spinării copilului 
rămâne în afara corpului, ceea ce poate produce paralizia picioarelor şi 
incapacitatea de a controla vezica şi intestinul. Cea mai serioasă 
tulburare este anencefalia, când copilul se naşte fără o parte a cutiei 
craniene şi a creierului şi moare. 

Cum se combate deficitul de acid folie? 

Pentru combaterea deficitului de acid folie, se recomandă: 

• consumul de alimente bogate în acid folie; 

• consumul de proteine care asigură legarea acidului folie în 
forme mai stabile chimic; 

• în absenţa cărnii, consumul de legume cu frunze verzi 
(urzici, spanac), de fructe uscate, cereale, legume precum 
fasole, linte, soia - alimente cu un conţinut crescut de acid 
folie (dar şi de fier); 

• consumul de fructe şi legume crude după vârsta de 6 luni; 

• introducerea în alimentaţia complementară a sugarului a 
cerealelor şi a legumelor verzi; 

• consumul de produse fortifiate cu acid folie. 

Obligatoriu pentru viitoarele mame (cu o lună înaintea con- 
cepţiei), gravide şi femei care alăptează se vor prescrie suplimente cu 
acid folie. 



Ce spunem gravidelor? 

Acidul folie din alimente este uşor distrus de aer, căldură, 
depozitare inadecvată, în alimentele gătite timp îndelungat sau re- 
încălzite. Pentru a conserva o cât mai mare cantitate de acid folie 
mâncaţi cât mai multe fructe crude, gătiţi legumele la abur sau într-o 
cantitate cât mai mică de apă şi păstraţi legumele proaspete în 
frigider. 

Femeile care doresc să nască un copil sănătos au nevoie de 
acid folie pentru a preveni diferite defecte (unele mai cunoscute 
sunt buza de iepure şi gura de lup sau spin a bifida). Femeile care 
au născut un copil cu astfel de defect sunt expuse unui risc mai 
mare de a avea un al doilea copil cu acelaşi defect. Pentru a 
preveni apariţia acestor defecte, o femeie trebuie să înceapă să ia 
acid folie cu o lună înaintea concepţiei. Doza va fi stabilită de 
medic dar, în general, se recomandă 400 - 600 meg/zi. La femeile 
care au născut un copil cu deficienţe de tub neural, doza poate 
creşte până la 4000 meg/zi. 

Este important de ştiut că forma sintetică a acidului folie (din 
suplimente medicamentoase sau din alimentele fortifiate) se absoarbe 
mai bine (70%) decât cea din alimente (50%). 

Spuneţi femeilor că atunci când citesc o etichetă de alimente 
fortifiate sau cu suplimente prescrise în sarcină, să ştie că acidul folie 
sau folatul sunt practic două forme ale aceleiaşi vitamine (B9). 

Deficitul de acid folie se poate manifesta prin diaree, pierderea 
apetitului şi pierderi în greutate, slăbiciune, sensibilitate a limbii, dureri 
de cap, palpitaţii. Dar, de cele mai multe ori, deficitul nu este atât de 
sever şi nu se manifestă, ceea ce este cu atât mai periculos la femeile 
gravide deoarece efectele vor apărea la copil. De aceea este necesar 
ca toate gravidele să ia suplimente de acid folie, chiar dacă se simt 
perfect sănătoase. 



CALCIUL 

Funcţia esenţială a calciului este legată de mineralizarea oaselor 
în relaţie cu fosforul, vitamina D şi hormonul paratiroidian. 

Sursele de calciu sunt reprezentate de lapte şi produse lactate, 
gălbenuş de ou, peşte, legume verzi (spanac, broccoli), fructe crude, 
pâine integrală şi cereale fortifiate. 

Biodisponibilitatea calciului este afectată de sursa alimentară şi 
de raportul calciu/fosfor din alimente. Calciul din laptele de mamă are o 
biodisponibilitate mai mare decât calciul din laptele de vacă, datorită 
unui raport calciu/fosfor optim (2). 

Glucoza şi lactoza din dietă îmbunătăţesc absorbţia calciului, în 
timp ce taninii, polifenolii şi fosforul în exces, din fibrele alimentare, 
limitează absorbţia. 

Nevoia de calciu este de: 

• 400 mg până la 5 luni; 

. 600 mg la 6-12 luni; 
. 800 mg la 1-10 ani; 

• 1200 mg la mai mult de 11 ani. 

31 



Sugarii alimentaţi cu lapte de vacă prezintă fenomene de 
hipocalcemie de cauză nutriţională datorită raportului calciu/fosfor 
inadecvat (exces relativ de fosfor). 

Rahitismul necesită creşterea aportului dietetic de calciu, 
suplimentarea cu preparate cu calciu şi asocierea vitaminei D în doze 
terapeutice. 



Ce spunem părinţilor? 

• Calciul are rol în mineralizarea oaselor. 

• Copilul care primeşte 500 ml de lapte pe zi nu are nevoie 
de suplimentare cu calciu. 

• Unele alimente, mai ales băuturile cu ingrediente „identic 
naturale", joacă adesea rolul de chelatori („hoţi") de calciu 
de aceea părinţii trebuie să citească etichetele înainte de a 
oferi astfel de produse copiilor. 

• Calciul din laptele de mamă are o biodisponibilitate mai 
mare faţă de cel din laptele de vacă. 

• Pe lângă calciu, este esenţial ca tuturor copiilor de la 7 zile 
la 18-24 luni să li se administreze vitamina D în doză de 
500-1000 Ul/zi; pentru situaţii speciale, la recomandarea 
specialistului (prematur, creştere rapidă, infecţii repetate, 
mediu poluat, zona geografică neînsorită etc) doza poate fi 
mărită. Profilaxia se continuă apoi în anotimpul rece până 
la 14-15 ani. 

NUTRIŢIA Şl ECHILIBRUL ENERGETIC 



CE ESTE ECHILIBRUL ENERGETIC? 

Fiecare organism are nevoie de un anumit număr de calorii 
pentru asigurarea funcţionării organelor şi sistemelor, menţinerii în 
limite constante a temperaturii corporale, a biosintezei şi metabo- 
lismului, pentru susţinerea activităţii fizice a organismului. 

Dacă ne referim la nevoile energetice ale organismului ca la un 
buget de calorii, acestea pot fi împărţite în două categorii şi anume: 

• calorii esenţiale, necesare acoperirii nevoilor nutriţionale ale 
organismului; 

• calorii discreţionale, care sunt suplimente calorice depen- 
dente de activitatea fizică individuală. 



Dacă aportul zilnic de calorii este egal cu cheltuiala ener- 
getică, organismul se află într-un echilibru energetic. Dacă aportul 
caloric depăşeşte cheltuielile energetice, atunci se ajunge la obezi- 
tate, iar dacă există un deficit de calorii, apare procesul de reducere 
ponderală care, în situaţii severe, se complică şi cu încetinirea 
creşterii staturale. 

Caracteristicile echilibrului energetic la copil 

• nevoile energetice ale copilului variază în funcţie de vârstă, 
de particularităţile dezvoltării corporale individuale şi de 
intensitatea activităţii fizice; 

• la copil este nevoie de un aport energetic mai mare decât la 
adult deoarece trebuie să susţină procesele de creştere şi 
dezvoltare din această perioadă; 

• nevoile energetice cresc până la 6 luni, se menţin în platou 
până la 9 luni şi ulterior cresc din nou până la 1 an, mai ales 
datorită sporirii activităţii fizice la această vârstă; 

• la copiii cu vârsta sub 2 ani, necesarul caloric se raportează 
la greutatea corporală; după această vârstă, se raportează 
la vârstă. 

• nevoile energetice cresc la adolescentele gravide, când se 
depune o activitate fizică intensă, în unele boli, în variaţii de 
temperatură din mediu. 

Valoarea calorică (densitatea energetică) a alimentelor 

Necesarul de calorii al organismului este asigurat de alimente cu 
o valoare calorică diferită. 

Din punct de vedere al valorii calorice, alimentele se clasifică în 
alimente cu densitate calorică minimă, cu densitate calorică scăzută, 
cu densitate calorică medie, cu densitate calorică crescută şi cu 
densitate calorică foarte crescută (vezi anexe). 

O menţiune specială trebuie acordată laptelui de mamă care, în 
cele mai multe cazuri, asigură necesarul energetic al sugarului până la 
vârsta de 6 luni; şi acest aspect justifică recomandarea alăptării 
exclusive până la această vârstă. 

La sugarul de 6 luni alăptat în continuare, este necesară 
suplimentarea laptelui matern cu alimente complementare (de 
diversificare) zilnic. 

Pentru a acoperi nevoile energetice şi de apă ale sugarului, 
precum şi pentru a menţine o secreţie lactată convenabilă a mamei 
este util ca sânul să fie oferit şi la mesele cu alimente complementare. 



Ce spunem părinţilor? 

Deşi pe plan internaţional există standarde privind necesarul 
caloric, fiecare copil are nevoi proprii care trebuie apreciate individual 
după greutate, rata sa de creştere, starea de sănătate. 

Un copil care creşte în greutate şi în înălţime înseamnă că îşi 
acoperă necesarul individual de calorii. 

MACRONUTRIENTII 



PROTEINELE 



Ce sunt proteinele? 

Proteinele sunt produşi chimici complecşi, sintetizaţi în orga- 
nismele vii din aminoacizi. Aminoacizii necesari producerii de proteine 
se pot clasifica în aminoacizi esenţiali, care nu pot fi sintetizaţi de 
organism şi trebuie aduşi prin alimentaţie, şi aminoacizi neesenţiali, 
care pot fi sintetizaţi în organism din precursori. Dacă aminoacizii 
esenţiali nu sunt furnizaţi prin alimentaţie, organismul îi va produce prin 
catabolismul proteinelor proprii. 

Proteinele au un rol important în organism şi anume: 

• contribuie la formarea ţesuturilor, determinând creşterea şi 
dezvoltarea; 

• sunt precursori ai anticorpilor, enzimelor, hormonilor şi ai 
acizilor nucleici, contribuind prin aceasta la funcţionarea 
tuturor structurilor organismului şi la apărarea faţă de infecţii; 

• în condiţii speciale, în perioade de deprivare energetică, 
proteinele pot asigura energia necesară funcţionării 
organismului. 

Care sunt sursele de proteine? 

Surse importante de proteine de calitate superioară sunt: 

• produsele animale - carnea, peştele, ficatul, brânza, laptele 
şi produsele lactate, oul; 

• tofu (brânza din lapte de soia); 

• unele legume - fasolea păstăi şi fasolea uscată, soia, lintea, 
mazărea; 

• nucile, alunele şi seminţele; 

• unele produse din cereale. 

în mod obişnuit, legumele şi fructele conţin cantităţi reduse de 
proteine. 

Proteinele de origine animală sunt complete şi au o valoare 
biologică crescută (cu excepţia gelatinei) adică acestea conţin toţi 
aminoacizii esenţiali. Proteinele de origine vegetală au o valoare 
biologică mai scăzută şi sunt incomplete deoarece oferă un raport 
inadecvat de aminoacizi. în cele mai multe cazuri, proteinele de origine 
vegetală nu pot asigura singure necesarul de proteine al organismului. 

Un aport adecvat de aminoacizi se poate realiza prin asocierea 
diferitelor alimente, precum cerealele cu laptele la micul dejun, situaţie 
în care apare complementaritatea dintre aminoacizii. 

Care sunt efectele unui aport scăzut de proteine? 

Aportul scăzut de proteine este aproape întotdeauna însoţit de 
un deficit în aportul energetic şi împreună generează malnutriţia 
protein-calorică; aceasta se manifestă clinic prin încetinirea creşterii, 
scăderea volumului muscular, edeme şi anemie. 

Care sunt cauzele deficitului de proteine? 

La sugar, malnutriţia primară (care nu este legată de prezenţa 
unei boli) poate fi generată de deficienţe în alimentaţie şi anume: 

• formulă de lapte diluată în exces sau lapte administrat în 
cantităţi scăzute; 

• prelungirea excesivă a alimentaţiei exclusiv la sân, fără 
adaosul alimentaţiei complementare; 

• diversificarea cu alimente neadecvate; 

• limitarea aportului de lapte din cauza percepţiei greşite în 
ceea ce priveşte posibilitatea apariţiei alergiei alimentare. 

La copilul preşcolar şi şcolar, deficitul de proteine este 
asociat adesea unor greşeli alimentare sau refuzului copilului de a 
mânca anumite alimente, ca de exemplu: carne, lapte şi produse 
lactate. 

La pubertate, deficitul proteic se constată mai ales la 
adolescenţii care consumă diete exclusiv vegetariene şi în condiţiile 
anorexiei psihogene. 

Care sunt efectele excesului de proteine? 

Alimentaţia cu o concentraţie crescută de proteine determină la copil: 

• diaree, acidoză, hiperamoniemie şi creşterea ureei, prin 
depăşirea capacităţii ficatului şi a rinichiului de a metaboliza 
şi excreta cantităţile crescute de produşi azotaţi, la care se 
adaugă deshidratarea necesară excreţiei crescute a 
produşilor de metabolism; 

• apariţia obezităţii mai târziu în copilărie. 



Ce spunem părinţilor? 

• Proteinele sunt conţinute de lapte şi produse lactate, carne, 
peşte, ou, fasole boabe, mazăre, soia, linte. 

• Necesarul de proteine se poate asigura printr-o alimentaţie 
variată, cu un conţinut de carne. 

Fasolea uscată, mazărea, lintea, năutul, soia reprezintă o 
alternativă pentru aportul de proteine în situaţia în care nu 
se pot asigura carnea şi oul. 

• Laptele de mamă asigură singur întregul necesar de 
proteine al sugarului până la vârsta de 6 luni şi parţial după 
această vârstă. 

• Introducerea cărnii de pui, vacă şi viţel în cadrul alimentaţiei 
complementare a sugarului la vârsta de 6 luni aduce un 
surplus de proteine şi fier. 



LIPIDELE 



grăsimile sunt compuşi chimici complecşi, prezenţi în 
alimente sub forma de trigliceride, colesterol şi fosfolipide; 

unii dintre acizii graşi din compoziţia lipidelor nu pot fi 
sintetizaţi în organism, numindu-se acizi graşi esenţiali, şi 
anume acidul linoleic şi linolenic; ei trebuie aduşi în 
organism prin alimentaţie, fiind prezenţi mai ales în 
uleiurile vegetale (ulei de floarea soarelui, soia, porumb); 

► acidul arahidonic şi acidul dodecahexanoic, cu rol în 
dezvoltarea creierului şi a retinei, pot fi sintetizaţi din pre- 
cursori (acidul linoleic şi acidul alfalinoleic) doar în cantităţi 
foarte mici, ceea ce face important aportul exogen (ultimul 
fiind prezent mai ales în peşte şi preparatele din peşte); 

► după starea lor la temperatura camerei, grăsimile se 
împart în două categorii şi anume: grăsimi solide şi uleiuri; 

► uleiurile sunt grăsimi care, la temperatura camerei, sunt în 
stare lichidă; ele provin din numeroase plante şi din peşte; 
uleiurile cele mai cunoscute sunt cele de floarea soarelui, 
porumb, soia, măsline, susan; 

► acizii mononesaturaţi care au o singură dublă legătură se 
găsesc în uleiurile vegetale; 

► acizii graşi poli nesaturaţi au două sau mai multe duble 
legături şi pot fi împărţiţi la rândul lor în două categorii, 
după poziţia cis sau trans a dublei legături; o importanţă 
specială se acordă, în patologia indusă de grăsimi, acizilor 
graşi trans care se găsesc în margarina, grăsimea din 
carne de vacă, miel, oaie şi în unele lactate; 

► acizii graşi saturaţi derivă în principal din produse animale 
precum carne şi produse lactate; grăsimile solide provin 
de la animale sau prin prelucrarea chimică (hidrogenarea) 
a uleiurilor vegetale; grăsimile solide sunt în general mai 
bogate în acizi graşi saturaţi şi acizi graşi nesaturaţi în 
poziţie trans. 

Care este rolul lipidelor în organism? 

Rolul lipidelor în organism este multiplu: 

• participă la aportul caloric prin trigliceridele de rezervă din 
ţesutul adipos; 

• intră în constituţia diverselor structuri ale organismului şi 
asigură absorbţia vitaminelor liposolubile A, D, E, K; 

• sunt constituenţi ai membranelor celulare şi ai ţesutului nervos; 

• sunt precursori esenţiali ai prostaglandinelor şi ai hormonilor; 

• participă la dezvoltarea sistemului nervos şi a retinei. 

Care sunt sursele de grăsimi? 

• grăsimile sunt prezente în alimente de origine animală şi 
vegetală; 

• grăsimile de origine animală sunt cele conţinute de unt, untură, 
carne grasă, lapte şi produse lactate (brânză, smântână) şi 
care conţin mai ales acizi graşi saturaţi (cu excepţia celor din 
peşte); unele alimente sunt în mod natural bogate în ulei 
precum nucile, măslinele, peştele şi avocado; majoritatea 
uleiurilor conţin grăsimi mononesaturate şi polinesaturate; 

• peştele - precum somonul, heringul şi păstrăvul - este bogat 
în acizi graşi nesaturaţi; 

• grăsimile din plante - uleiul de soia, floarea soarelui, po- 
rumb, măsline - şi din margarina conţin mai ales acizi graşi 
mono şi poli nesaturaţi; 

• pentru sugar, laptele de mamă este sursa cea mai 
importantă de lipide (trigliceride în proporţie de 98%). 

Care sunt nevoile de grăsimi ale copilului? 

• între 6 şi 24 de luni se recomandă ca, în alimentaţia 
copilului, grăsimile să reprezinte 30-40% din raţia calorică 
zilnică, fapt ce asigură un aport de 3% de acid linoleic şi 
0,3% de acid linolenic; 

• la copilul cu vârsta de peste 24 de luni se recomandă 
reducerea aportului de grăsime până la 30%, din care 
majoritatea grăsimilor să fie nesaturate. 

Care sunt efectele aportului scăzut de lipide? 

Aportul scăzut de lipide determină: 

• aport caloric insuficient, 

• absorbţie inadecvată de vitamine liposolubile, 

• scăderea ratei de creştere, 

• obezitate la adult, prin afectarea capacităţii de metabolizare 
a lipidelor. 

Care sunt efectele aportului crescut de lipide? 

Aportul crescut de lipide generează: 

• obezitate, prin creşterea numărului de celule ale ţesutului 
adipos, 

• sindromul metabolic, 

• leziuni aterosclerotice la adult. 

Ce spunem părinţilor? 

• grăsimile din uleiuri vegetale (soia, măsline) sunt consi- 
derate „grăsimi bune ", iar cele din unt, untură, margarina, 
seu de oaie sau vacă „grăsimi nocive "; 

• laptele de mamă acoperă necesarul de lipide al sugarului; 

• se va alege o metodă de preparare a alimentelor care nu 
necesită un adaos suplimentar de grăsimi, precum pre- 
pararea la grătar, fierberea, înăbuşirea, coacerea; 

• se va reduce cantitatea de grăsimi adăugată la pre- 
pararea alimentelor; 

• se va îndepărta grăsimea de pe carnea de vacă şi 
pielea, în cazul preparării cărnii de pasăre; 

• se va evita consumul de carne grasă şi al unturii; 

• la prepararea alimentelor se vor alege uleiuri vegetale; 
untul, untura şi margarina vor fi înlocuite cu uleiuri de 
floarea soarelui, măsline, soia sau porumb; 

• după prepararea alimentelor, grăsimea din supă se va 
decanta după fierberea cărnii, iar carnea prăjită se va 
pune pe hârtie absorbantă pentru a îndepărta surplusul 
de grăsime; 

• se va limita consumul de preparate industriale de carne 
(salam, cremvurşti), brânză topită, smântână, îngheţată; 

• se va limita consumul produselor de patiserie din comerţ, 
care conţin grăsimi în forma trans; 

• se recomandă consultarea etichetei produselor alimentare 
în ceea ce priveşte conţinutul şi tipul de grăsimi pe care 
acestea îl conţin: saturate, nesaturate, forma trans şi 
conţinutul de colesterol. 

GLUCIDELE 

Care este rolul glucidelor în organism? 

• sunt sursa energetică cea mai importantă; 

• constituie un nutrient indispensabil funcţionării celulelor şi 
mai ales a creierului, organ care nu are capacitatea de a 
folosi alt substrat energetic în afară de glucoza; 

• sub forma glicoproteinelor, oferă un material structural 
multor organe; 

• produc senzaţia şi satisfac cerinţa de dulce. Este de reţinut 
faptul că diferite tipuri de zahăr nu dau aceeaşi senzaţie de 
dulce, iar gustul acestor produse nu este corelat cu 
cantitatea de zahăr prezent în produs. însă zahărul, indi- 
ferent de senzaţia de dulce pe care o determină, contribuie 
cu acelaşi număr de 4 kcal/g la raţia calorică. 

Care sunt sursele de hidrati de carbon? 

• zaharurile fac parte din structura celulei, precum cele din 
legume şi fructe; 

• se găsesc sub forma liberă ca parte integrantă a alimentului; 

• se găsesc ca adaos de zahăr în produse preparate; 

• surse naturale de hidraţi de carbon sunt fructele şi sucurile 
de fructe, legumele bogate în amidon şi cerealele. 

Atenţie: în ceea ce priveşte alimentaţia copilului, 
este important a lua în consideraţie faptul că 
cerealele sunt de două feluri: 

cu gluten: grâu, ovăz, orz şi secară; 

fără gluten: orez, porumb şi tapioca. 

zaharurile (zahărul, fructoza, glucoza) aduc energie dar nu 
satisfac alte nevoi nutritive; 

fibrele (celuloza, hemiceluloza a şi b, şi pectinele) sunt, de 
asemenea, glucide; 

efectul favorabil al fibrelor se manifestă la copilul mare şi 
adolescent în primul rând prin asigurarea tranzitului 
intestinal şi prevenirea constipaţiei; 

la adolescenţi şi adulţi, alimentaţia bogată în fibre se 
recomandă şi pentru prevenirea şi tratamentul obezităţii; 

se recomandă ca alimentaţia copiilor mici să nu conţină fibre 
în cantitate crescută ţinând cont că în această situaţie fibrele 
înlocuiesc alimentele cu valoare nutriţională importantă, 
necesare creşterii şi dezvoltării din această perioadă şi 
limitează absorbţia calciului. 



Ce spunem părinţilor? 

• începând de la 6 luni, în alimentaţia complementară a 
sugarului se vor introduce cereale, legume şi fructe care, 
prin glucidele pe care le conţin, aduc micronutrienţi şi un 
surplus de calorii; 

• se recomandă introducerea făinii de orez şi porumb în 
primele faze ale alimentaţiei complementare a sugarului, 
deoarece este bine digerată şi absorbită întrucât nu conţine 
gluten; 

• se vor introduce progresiv în alimentaţia sugarului mare şi 
alimente crude, nepreparate termic, sub forma legumelor, 
fructelor, a cerealelor integrale care au conţinut crescut de 
celuloză; 

• la copil şi adolescent se recomandă limitarea dulciurilor şi 
înlocuirea acestora cu fructe, folosirea apei, a laptelui 
degresat sau a ceaiului neîndulcit ca băuturi în locul 
sucurilor; 

• la copil, glucidele din alimentaţie trebuie să fie asigurate 
preponderent de fructe, legume şi cereale; 

• se recomandă folosirea cerealelor integrale şi consumul de 
pâine neagră şi cea multicereală în locul pâinii albe; 

• se va evita consumul dulciurilor concentrate: bomboane, 
ciocolată. 

Care sunt efectele unui aport scăzut de glucide? 

Un nivel minim de glucide este necesar în alimentaţie pentru 
a asigura caloriile necesare organismului, pentru a asigura arderea 
grăsimilor şi a preveni hipoglicemia. 

Care sunt efectele unui aport crescut de glucide? 

Un aport crescut de zahăr determină hiperglicemie, hiper- 
insulinism şi hiperlipemie. Zahărul în exces poate provoca şi diaree, 
mai ales dacă se consumă băuturi cu un conţinut crescut de 
fructoză. 

DIETA ECHILIBRATĂ 



O dieta echilbrată: 

• acoperă nevoile pentru creştere, dezvoltare, 

• asigură funcţionarea la parametrii fiziologici ai organismului 

• este adaptată la vârsta, la greutatea, la rata de creştere, la 
starea de sănătate şi, nu în ultimul rând, la nivelul de 
activitate fizică a individului, 

• se realizează prin asocierea mai multor grupe de alimente, 
deoarece nici un aliment nu poate suplini singur toate 
principiile alimentare necesare organismului, cu o singură 
excepţie: laptele de mamă pentru sugarii mici; el poate 
asigura, ca singur aliment, necesarul nutritiv al sugarului 
până la 6 luni. 

Care sunt grupele de alimente? 

Pentru facilitarea alcătuirii unui meniu, alimentele au fost incluse 
în 5 grupe: 

♦ cereale; 

♦ legume şi fructe; 

♦ carne, peşte şi ouă; 

♦ lapte şi produse lactate; 

♦ altele (dulciuri şi grăsimi). 

Alimentele dintr-o grupă conţin acelaşi tip de nutrienţi şi au o 
contribuţie nutritivă similară în dietă. Nutriţioniştii au stabilit canti- 
tatea de alimente din fiecare grupă alimentară, precum şi raportul 
dintre diferitele grupe alimentare necesare copilului. 

Pentru a evidenţia proporţia dintre diferitele grupe alimentare 
într-o dietă igienică, nutriţioniştii americani au reprezentat grafic 

aceste raporturi sub forma unei piramide alimentare care are la 
bază cerealele şi la vârf dulciurile şi grăsimile (vezi anexe). 

Cantitatea alimentelor din dieta zilnică necesară unei ali- 
mentaţii echilibrate este exprimată sub forma de număr de porţii 
nutritive, având ca unitate de măsură gramele sau ceaşca (200 ml). 



Ce le spunem părinţilor? 

Pentru alcătuirea unui meniu echilibrat este importantă respec- 
tarea recomandărilor în ceea ce priveşte: 

• numărul de porţii nutritive din fiecare grupă alimentară care 
trebuie adaptate la vârsta copilului (conform piramidei 
alimentare); 

• folosirea mai multor tipuri de alimente din aceeaşi grupă în 
hrana zilnică; 

• luarea în consideraţie a faptului că unele preparate (ex: 
budinci, plăcinte, pizza, paste) conţin frecvent alimente din 
mai multe grupe nutriţionale. 



Grupa alimentară cereale 

cerealele (grâu, porumb, orz, secară, ovăz, orez) constituie 
alimentele de bază în dietă; 

se consumă sub formă de pâine, mămăligă, paste făinoase, 
biscuiţi, produse de patiserie, cereale integrale pentru micul 
dejun; 

cerealele conţin 65-75% din greutatea totală sub formă de 
hidraţi de carbon, 6-12% de proteine şi 1-5% grăsimi; 

cerealele conţin micronutrienţi, mai ales în coaja boabelor. 



Ce le spunem părinţilor? 

cerealele sunt importante pentru asigurarea energiei de 
care are nevoie organismul; 

jumătate din cantitatea de cerealele din alimentaţia zilnică 
de cereale trebuie să fie formată din cereale integrale; 

se recomandă folosirea pâinii integrale sau a celei 
multicereale în locul pâinii albe; datorită conţinutului 
mare de fibre, aceste tipuri de pâine nu vor fi oferite 
copiilor sub 1 an; 

consumul de cereale va fi adaptat în funcţie de vârstă şi 
necesarul caloric; 

să ofere copiilor cereale şi produse cerealiere fortifiate 
cu fier (biscuiţi, paste, prăjituri din făină fortifiată etc). 
Subliniaţi importanţa acestor produse pentru combate- 
rea anemiei copilului de toate vârstele. 



Grupa alimentară legume şi fructe 

• legumele şi fructele conţin vitamine, minerale, amidon, fibre 
şi substanţe fără valoare nutritivă precum antioxidanţi şi 
fitosteroli; 

• legumele au conţinut diferit de micronutrienţi; 

• legumele şi fructele cu un conţinut mare de vitamina C sunt 
măceşele, coacăzele, afinele, varza, ardeii roşii, ardeii verzi, 
broccoli, citricele şi cartofii copţi în coajă; 

• legumele cu frunze verzi conţin folaţi, potasiu şi magneziu; 

• legumele colorate în galben conţin carotenoizi, care sunt 
transformaţi în vitamina A şi au un rol în menţinerea 
sănătăţii ochilor; 

• consumul de legume în asociere cu fasolea şi cerealele va 
determina creşterea absorbţiei fierului din aceste plante, 
contribuind la prevenirea anemiei; 

• fibrele conţinute de legume şi fructe reglează digestia, 
previn constipaţia; 

• asocierea fructelor şi legumelor le face deosebit de 
importante în alimentaţia zilnică prin conţinutul crescut de 
vitamine, minerale; 

• disponibilitatea legumelor şi fructelor variază în funcţie de 
zonă şi de anotimp; 

este recomandat să se folosească mai ales legume şi fructe 
proaspete care se cultivă la nivel local; 

legumele şi fructele pot fi consumate sub forma uscată, 
congelate şi conservate asigurând necesarul nutritiv în 
timpul anului; 

prin preparare şi fierbere se reduce vitamina C din alimente; 
folosirea unei cantităţi minime de apă şi fierberea pentru o 
durată scurtă poate conserva vitamina C la fierbere sau 
coacere; 

cartofii sunt bogaţi în amidon, vitamina C, tiamină şi oferă o 
sursă importantă de calorii; cantitatea de vitamina C din 
cartof scade odată cu depozitarea acestuia; vitamina C din 
cartofi se mai pierde şi în timpul preparării; cea mai bună 
metodă pentru conservarea unei cantităţi cât mai mari de 
vitamină C în cartofi este coacerea în coajă; cartofii fierţi şi 
consumaţi imediat sunt uşor digerabili, dar dacă aceştia sunt 
răciţi după fierbere, digerabilitatea lor scade şi fermentează 
la nivelul colonului; 

sucul de fructe produs prin stoarcerea fructelor conţine toţi 
nutrienţi prezenţi în fructe cu excepţia fibrelor; 

sucurile de fructe sunt o sursă importantă de vitamina C; 

în zona noastră geografică, măceşele şi afinele sunt o 
importantă sursă de vitamina C, atât în stare proaspătă, cât 
şi uscate. 



Ce spunem părinţilor? 

• să ofere copiilor fructe de sezon care cresc în zona în care 
stau; 

fructele trebuie oferite în stare proaspătă, astfel încât copiii 
să beneficieze de cât mai multe din principiile nutritive 
conţinute de acestea; 

• consumul în exces al sucurilor de fructe poate limita 
ingestia de alte alimente; 

• conţinutul crescut de zaharuri, fructoză, glucoza pre- 
dispune la apariţia cariilor dentare. 

Grupa alimentară carne, peşte, ouă 

• această grupă conţine alimente de origine animală şi 
include carnea de vacă, pasăre, curcan, porc şi peşte; 

• alimentele din această grupă aduc în dietă următorii nutrienţi 
principali: proteine, fier, vitaminele B şi E, zinc şi magneziu; 

• substanţele nutritive sunt într-o concentraţie mai mare în 
ţesutul slab din carne; 

• produsele de origine animală sunt surse importante de 
proteine, vitamine, fier şi folaţi; 

• carnea şi oul sunt bogate şi în zinc; 

• carnea, şi în special ficatul, aduc în economia organismului 
fier legat de hem care previne anemia; 

• peştele este o sursă importantă de proteine de calitate 
superioară; atât peştii de apă dulce, cât şi cei de apă sărată 
sunt surse bogate de acizi graşi esenţiali, importanţi în 
dezvoltarea sistemului nervos al copilului; 

• ouăle sunt o sursă de aminoacizi esenţiali importanţi pentru 
creştere şi dezvoltare în copilărie; 

• deoarece proteina din ou are un potenţial alergic, se reco- 
mandă ca oul să fie introdus în alimentaţia complementară a 
sugarilor după vârsta de 7 luni. 



Ce le spunem părinţilor? 

• în cazul consumului de ouă şi came de pasăre trebuie 
acordată mare atenţie riscului ca acestea să fie conta- 
minate şi cu virusul gripei aviare. Pentru a preveni orice 
pericol pentru sănătate oul trebuie fiert foarte tare (10 
minute), iar carnea de pasăre trebuie fiartă sau friptă până 
când nu mai are părţi roz. Vasele şi ustensilele de bucă- 
tărie folosite pentru tranşarea cărnii de pasăre trebuie bine 
spălate înainte ca ele să vină în contact cu alte alimente. 

Folosirea peştelui implică de asemenea o atenţie sporită 
deoarece poate să provină din apă contaminată, iar peştele 
proaspăt trebuie preparat la scurt timp după ce a fost prins. 

Grupa alimentară lapte şi produse lactate 

• în această grupă sunt incluse: laptele (nemodificat şi cel 
degresat), iaurtul, toate tipurile de brânză, budincile pe 
bază de lapte; 

• laptele de vacă are un conţinut crescut de nutrienţi, 
ceea ce îl face un aliment important în alimentaţia 
copilului atunci când este oferit la vârsta şi sub formele 
adecvate; 

• laptele de vacă nemodificat poate fi introdus progresiv de 
la 12 luni în completarea laptelui de mamă, în situaţia în 
care laptele de mamă este insuficient sau sugarul este 
înţărcat şi nu sunt disponibile formule de lapte pentru 
sugari; 

• în prepararea laptelui din lapte praf integral trebuie să să 
respecte condiţiile de diluţie pentru a evita tulburările 
legate de concentraţii crescute sau scăzute; 

• laptele de vacă poate fi folosit în cantităţi mici (1-2 linguri) 
la piureuri introduse în alimentaţia complementară 
începând de la 6 luni; se preferă totuşi folosirea laptelui 
de mamă sau a laptelui formulă; 

• laptele de vacă trebuie fiert sau pasteurizat pentru a evita 
contaminarea microbiană; 

• la copilul de peste 12 luni este recomandat să se evite un 
consum excesiv de lapte de vacă deoarece împiedică 
hrănirea cu alte alimente şi implicit aportul de micro- 
nutrienţi şi predispune la anemie, din cauza concentraţiei 
scăzute în fier a laptelui de vacă; 

• nu se recomandă oferirea de lapte degresat copilului 
până la vârsta de 2 ani deoarece în aceste cazuri creşte 
proporţia de proteine care induc efecte secundare 
nedorite; 

• laptele fermentat este o sursă de calciu, proteine, fosfor, 
riboflavină; 

• brânza este un produs de lapte fermentat, o sursă de 
calciu, sodiu, vitamina A şi, în cantităţi reduse, de 
vitamina B; 

produsele de lapte fermentat au efecte favorabile supli- 
mentare asupra sănătăţii copilului, precum creşterea ab- 
sorbţiei fierului, prevenirea alergiilor, a altor afecţiuni 
gastrointestinale prin efecte antibacteriene, imunologice, 
hipocolesterolemiante. 



Ce le spunem părinţilor? 

• preparatele din lapte vacă: iaurt, chefir, brânză de vaci pot 
fi introduse în alimentaţia sugarului de la vârsta de 7 luni, în 
cantităţi mici; 

• laptele de vacă poate determina sângerări digestive dacă 
se administrează sugarului, înainte de vârsta de 12 luni; 

• după vârsta de 24 luni se recomandă folosirea laptelui 
degresat. 



Grupa alimentară dulciuri şi grăsimi 

Dulciurile 

• Specialiştii recomandă evitarea dulciurilor în exces. în 
această categorie intră şi mierea, care este contraindicată la 
copiii sub 1 an deoarece poate conţine spori de Clostridum 
Botulinicum. 

• Adaosul de zahăr predispune la carii dentare; ceaiul îndulcit 
scade apetitul pentru alte alimente cu o valoare nutritivă mai 
mare. 

Grăsimile 

• Pentru copilul de peste 24 luni se recomandă consumul de 
produse lactate cu un conţinut scăzut de grăsimi, precum 
lapte şi iaurt cu 1% grăsime, brânză slabă; consumul de 
carne slabă de pui, curcan, viţel; folosirea cărnii de peşte. 

ALIMENTAŢIA SUGARULUI 



Alăptarea 

• în primele 6 luni de viaţă sugarul trebuie alăptat exclusiv (sân 
la cerere, fără apă/ceai), laptele mamei acoperind integral 
nevoile nutritive ale sugarului până la vârsta de 6 luni; 

• este necesară menţinerea alăptării până la vârsta de cel 
puţin 12 luni datorită proprietăţilor nutriţionale şi anti- 
infecţioase ale laptelui matern, (recomandările OMS 
susţin alăptarea până la 24 luni şi peste); 

• Mama trebuie susţinută să menţină alăptarea cât mai mult 
timp posibil: să fie învăţată poziţii corecte de alăptare, să fie 
instruită să facă „bancă de lapte" când începe serviciul etc. 

în lipsa laptelui matern, formula de lapte adaptată fiecărei vârste 
pentru sugari este, de asemenea, suficientă din punct de vedere nu- 
triţional, până la 6 luni, când începe diversificarea alimentelor. înlocui- 
rea formulei cu lapte de vacă este oportună la aproximativ 24 de luni. 

Laptele de mamă este alimentul ideal pentru sugar deoarece: 

• conţine într-o proporţie mare aminoacizi esenţiali; 

• compoziţia laptelui matern variază pe durata unui supt; 

• concentraţia în lipide a laptelui creşte pe parcursul alăptării, 
acestea devenind un factor de saţietate pentru copil la 
sfârşitul suptului; 

• ginolactoza, glucid prezent în laptele de mamă, are un rol de 
factor bifidus, component probiotic important în digestie; 

• raportul calciu/fosfor asigură o bio-disponibilitate mare a 
calciului; 

• fierul din laptele matern nu are legătură cu dieta sau nivelul 
fierului seric al mamei care alăptează. 

Ce este alăptarea exclusivă? 

Alăptarea exclusivă înseamnă alăptarea sugarului fără a i se 
oferi nici un alt aliment, nici chiar apă sau ceai. 

► dacă mama are lapte (şi trebuie menţionat că marea majoritate 
a mamelor au suficient lapte), sugarii născuţi la termen cu 
greutate normală la naştere trebuie să fie alăptaţi exclusiv până 
în jurul vârstei de 6 luni. Aceeaşi regulă se aplică sugarilor 
prematuri sau cu greutate mică la naştere. Dacă sugarii nu au 
putere să sugă la sân, dar pot primi alimentaţie orală, aceştia 
vor fi alimentaţi cu lapte matern muls, administrat cu linguriţa 
sau prin gavaj; 

► dacă mamele sunt sever malnutrite, nu se renunţă la alăptare, ci 
se recurge la corectarea stării nutriţionale a mamei şi se susţine 
alăptarea; 

► în cazul mamelor malnutrite care îşi alăptează copilul sau a 
sugarilor cu greutate mică la naştere, chiar dacă sunt alimentaţi 
exclusiv la sân, este obligatorie suplimentarea anumitor micro- 
nutrienţi în dieta copiilor sau a mamelor. 

Ce este alimentaţia complementară? 

Introducerea unor alimente care fac trecerea de la alimentaţia 
exclusiv lactată la alimentaţia consistentă defineşte alimentaţia 
complementară, termen care înlocuieşte termenul de alimentaţie 
diversificată. 

La sugarul sănătos, la vârsta de 6 luni, laptele de mamă nu mai 
poate asigura, ca singur aliment, necesarul caloric şi de micronutrienţi, 
fapt ce recomandă introducerea alimentelor semisolide. Se recomandă 
ca alimentaţia complementară să fie introdusă la această vârstă, 
indiferent dacă sugarul este alăptat sau hrănit cu formulă de lapte. 

în alimentaţia complementară sunt recomandate, pentru 
început, alimente special preparate pentru sugar, numite tranzi- 
ţionale (între alăptare şi meniul obişnuit al familiei), constituite din 
alimente semisolide cu densităţi energetice şi caracteristici nutri- 
ţionale adecvate sugarului. 

Până la sfârşitul primului an de viaţă cei mai mulţi sugari devin 
capabili să consume alimente din mâncarea familiei, care vor fi 
fărâmiţate sau pasate. începerea alimnetaţiei complementare va urma 
anumite reguli şi anume: 

• sugarul să fie sănătos; 

• noile alimente se vor introduce progresiv; câte un aliment pe 
zi, păstrându-se un interval de 4 zile între ele dacă sugarul 
tolerează bine alimentul oferit; se evită astfel apariţia alergiei 
şi a intoleranţei la aliment; 

• cantitatea din noul aliment va creşte în trepte de 30-50 ml 
pe zi; 

• alimentele noi vor fi date în stare semisolidă, cu linguriţa; 

• sugarul va fi monitorizat atent datorită faptului că orice 
aliment nou poate fi alergizant; 

• se combate adăugarea zahărului pentru modificarea 
gustului; 

• până la apariţia dinţilor, alimentele vor fi pasate, apoi 
triturate; 

• făinurile care conţin gluten (grâu, orz, ovăz, secară) se vor 
introduce după vârsta de 7-8 luni, evitându-se astfel mani- 
festările precoce ale celiachiei, boală condiţionată genetic; 
până la aceasta vârstă vor fi oferite sugarului făinuri fără 
gluten (orez, porumb); 

• alimentul nou va fi propus şi nu impus, evitându-se anorexia 
psihogenă; 

• ordinea introducerii alimentelor va fi adaptată personalităţii 
sugarului şi stării lui de nutriţie; 

• în marea majoritate a cazurilor se va începe cu legume 
(morcovi, cartofi, dovlecei, ţelină, păstârnac, pătrunjel, ardei 
gras, roşii, frunză de salată, ştevie, spanac) care vor fi 
pasate; 

• piureul va fi îmbogăţit caloric cu ulei, iar în momentul servirii 
se vor adăuga câteva frunze de pătrunjel sau mărar, pentru 
aportul de vitamina C; 

• masa de legume va înlocui progresiv masa de lapte de la 
orele 12.00-14.00; 

la 3-4 zile de la introducerea piureului de legume se va 
introduce piureul de fructe (măr crud sau copt, suc de 
portocale, pere, caise, piersici; pepene galben, mango, 
banană, în intervalul 9-10 luni); după vârsta de 12 luni 
copilul poate primi şi alte fructe cu potenţial alergizant - 
căpşuni, mure, fragi, zmeură; piureul de fructe nu se va 
îndulci; 

în funcţie de preferinţele copilului şi de sezon, introducerea 
fructelor o poate preceda pe cea a legumelor; 

de 3-4 ori pe săptămână, masa de prânz (de legume) va fi 
completată cu carne de pasăre, viţel sau vită, care va fi 
introdusă progresiv începând cu 30 g/zi (1 lingură cu vârf), 
trecând la 60 g/zi şi apoi la 90 g/zi; carnea va fi fiartă separat 
de legume; 

după 6 1/2 lun,i se poate introduce gălbenuş de ou, fiert foarte 
tare (8-10 minute); gălbenuşul de ou va fi frecat în piureul de 
cartofi deoarece amidonul din cartof creşte digestibilitatea 
oului şi disponibilitatea Fe conţinut în ou; 

albuşul este alergizant şi nu se dă copilului mai mic de 1 an; 

carnea şi oul pot fi date alternativ, astfel încât copilul să 
primească zilnic proteină fie de ou fie de carne; 

după vârsta de 7 luni se poate introduce iaurtul, preferabil 
făcut în casă, din lapte fiert sau lapte praf integral; 

la 10-11 luni sugarului i se poate da peşte alb fiert, budinci 
din legume, paste făinoase, perişoare, găluşte (preparate 
numai cu gălbenuş), mămăliguţă cu brânză şi smântână, 
prăjituri de casă cu mere, brânză, chisel de fructe; 

mesele complementare vor fi suplimentate cu laptele de 
mamă până la acceptarea totală a alimentelor de înlocuire. 
După fiecare masă care se doreşte înlocuită, se poate da 
sân pentru a stimula secreţia lactată şi a aduce un surplus 
de lichide; la celelalte mese, copilul va fi pus la sân înainte 
de masă; 

se va institui "ritualul" mesei, cu o ambianţă calmă, 
stimulativă, fără a folosi televizorul, jocuri şi jucării pentru a-l 
face să mănânce; 

calitatea alimentului este importantă, iar familiile care au 
posibilitatea să o facă vor oferi copilului pe cât posibil 
alimente şi produse din gospodăria proprie, legume sau 
cereale cultivate pe teren fără îngrăşăminte chimice; nu se 
vor da copilului alimente contaminate; 

preparatele industriale pentru sugar, numite şi pape au ca 
avantaje faptul că, au compoziţie standardizată după criterii 
internaţionale, precum şi securizare toxică şi bacteriologică; 
ca dezavantaje pot fi citate faptul că trebuie folosite în 
decurs de 24 de ore de la deschiderea cutiei şi au un preţ 
ridicat; 

trebuie evitată, chiar eliminată, oferirea dulciurilor con- 
centrate, a băuturilor din comerţ (care conţin conservanţi), 
a sosurilor grase, rântaşurilor şi condimentelor agresive. 
Nu se vor da sugarului alimente care pot fi aspirate (nuci, 
alune, seminţe, boabe de porumb, bomboane şi floricele), 
şi nici alimente alergizante (ciocolată, cacao, fructe 
menţionate anterior); 

meniurile vegetariene sunt contraindicate la sugar; 

în cazul sugarilor cu stare nutriţională deficitară, 
aliment introdus în alimentaţia complementară 
făinosul fără gluten (făina de orez, făina de porumb), care 
are o valoare energetică crescută; 

Pe durata alimentaţiei complementare, sugarul va fi 
monitorizat în ceea ce priveşte starea generală, curba 
ponderală şi starea scaunelor. 



primul 
va fi 



Pentru un sugar de 7-8 luni propunem: 





structura meselor 


dimineaţa 


sân sau formulă de lapte; 


ora 10 


fructe (măr, piersici, caise); 


prânz, ora 1 3 


- supă sau ciorbă cu cât mai multe şi mai 
diverse legume 

piure de legume (cartof, morcov, dovlecel) 
cu carne (de pasăre, peşte, viţel) 

gălbenuş de ou de 2-3 ori/sapt. 
- chisel de fructe 
suc de fructe 


ora 17 


iaurt cu cereale 

fructe proaspete pasate 

cereale cu lapte adaptate sugarului 

- orez pasat + brânză de vaci + 5% zahăr 

- suc de fructe 


seara, ora 21 


- sân/formula cu cereale 

- la sugarul >8 luni mămăliguţă cu unt, 
smântână, budinci. 



Aportul de fier la sugar 

Indiferent de tipul alimentaţiei, la sugar se va 
face profilaxia anemiei şi a rahitismului. 

Subliniem faptul că studiile noastre au arătat că 59% dintre 
sugari sunt anemici. 

Este practic imposibil să se asigure necesarul de fier al unui 
sugar de 6-11 luni numai prin alimente complementare chiar dacă 
alimentaţia este bogată în carne, peşte şi ouă. 

în această situaţie, pentru copilul mai mic de 12 luni se reco- 
mandă administrarea de alimente fortifiate cu fier (mai ales 
făinoasele: biscuiţi, budinci făcute cu făină fortifiată etc) sau supli- 
mentarea medicamentoasă. 

După 12 luni, în mod teoretic, alimentaţia poate acoperi 
necesarul de fier al organismului dacă aceasta conţine carne, ouă, 
cereale şi legume cu frunze verzi. 

ALIMENTAŢIA COPILULUI 



Alimentaţia sănătoasă pentru un copilul mai mare de 24 de luni 
implică respectarea a trei principii de bază şi anume: 

► varietate alimentară, ceea ce înseamnă consumul de 
alimente din toate grupele şi subgrupele alimentare 
(menţionate anterior); 

► proporţionalitate , adică un consum mai mare de anumite 
alimente precum fructe, legume, cereale integrale lapte şi 
produse lactate raportat la alimentele cu un conţinut crescut 
de grăsimi, colesterol şi adaos de zahăr; 

► moderaţie , adică alegerea unor alimente cu un aport scăzut 
de grăsimi saturate (unt, untură, carne grasă) şi a celor cu 
zahăr adăugat. 

Cum se alcătuieşte un meniu alimentar? 

în alcătuirea meniului unui copil peste 2 ani recomandăm 
folosirea piramidei alimentare, un instrument util în stabilirea unei 
alimentaţii echilibrate (vezi anexe). 

Piramida alimentară exprimă nevoile nutritive din fiecare grupă 
alimentară sub forma de porţie nutritivă. O porţie nutritivă este 
exprimată cantitativ în grame sau are ca unitate de măsură ceaşca de 
200 ml. 

Numărul de porţii nutritive dintr-o anumită grupă se stabileşte în 
funcţie de necesarul de calorii al copilului care depinde la rândul său de 
vârstă, sex, dezvoltarea corporală şi gradul de activitate. 

Caracteristicile alimentaţiei copilului 

• nevoile nutriţionale ale copiilor sunt similare cu a celorlalţi 
membri ai familiei, dar nevoia diferă în funcţie de vârstă, 
(vezi anexe). 

• un copil creşte în salturi, ceea ce este reflectat şi printr-o 
variaţie a apetitului său. 

• aportul alimentar este adecvat dacă asigură o creştere 
staturală şi ponderală evidenţiată prin compararea para- 
metrilor creşterii cu curbele standard, (vezi culoarele de 
creştere în anexe). 

Cum se introduce un aliment nou în alimentaţia copilului 
mic (după 24 luni): 

• alimentele noi trebuie prezentate într-o formă atractivă şi cu 
semnificaţie pentru copil (ex: în formă de animale); 

• alimentul nou trebuie să fie oferit la începutul mesei când 
copilului îi este foame; 

• alimentul nou trebuie să fie oferit împreună cu un aliment 
cunoscut; 

• un aliment refuzat trebuie reintrodus cu grijă şi calm în 
diferite perioade ale zilei. 



Ce le spunem părinţilor? 

• alimentaţia copilului trebuie să cuprindă o varietate largă de 
alimente din grupele de bază: 

pâine, cereale, orez şi paste făinoase; 

vegetale; 

fructe; 

lapte, brânză şi iaurt; 

carne, pui, peşte, fasole şi ouă. 

• masa trebuie planificată, iar copilul mic trebuie să ia masa 
înainte de a-i fi foarte foame, de a fi obosit sau iritat. 

• e bine să i se ofere copilului câteva variante de alimente la 
alegere şi cel puţin un aliment favorit. 

• pentru asigurarea raţiei zilnice de nutrienţi, mesele prin- 
cipale vor fi completate cu gustări formate din cereale cu 
lapte, sandwich-uri, fructe, sucuri de fructe, iaurt simplu sau 
iaurt cu fructe preparat în casă, brânză. 

e bine ca alimentele din meniu să aibă consistenţă şi culori 
diferite; pentru copiii preşcolari sunt o modalitate de 
stimulare a poftei de mâncare. 

e bine să i se ofere copilului o cantitate adecvată de 
mâncare; o modalitate practică de stabilire a cantităţii de 
mâncare la copilul mic, în lipsa tabelelor şi a graficelor, este 
de a-i servi o lingură din fiecare grup alimentar pentru 
fiecare an de vârstă al copilului. 



> copilul să ia parte la masă cu familia. 

> masa copilului se încheie când devine neliniştit, nu manifestă 
interes sau s-a săturat. 

> în cazul copilului mic, este necesar ca părintele să rămână 
calm, chiar atunci când copilul nu mănâncă toată cantitatea 
oferită. Copiii preşcolari pot avea preferinţe alimentare (aleg un 
singur aliment). Capriciile alimentare sunt tranzitorii şi dispar 
dacă nu sunt întărite de stări emoţionale ale familiei. 

ALIMENTAŢIA ADOLESCENTULUI 



în adolescenţă se accentuează ritmului creşterii, apare sexuali- 
zarea somatică, maturizarea psihologică şi se fac paşi importanţi în 
definitivarea integrării sociale. 

Aceste modificări îşi au un corespondent pe plan nutriţional şi 
anume: 

• necesar crescut de calorii, situat în jur de 2200 Kcal la 
fete şi 2500-2800 Kcal la băieţi; 

• nevoi crescute de proteine, calciu şi fier; 

• adolescenţii au nevoie 45-50 g de proteine în fiecare zi, 
pe care le obţin prin consumul de carne, ouă, produse 
lactate, dar şi din surse vegetale incluzând fasole, linte, 
produse din soia, cereale integrale sau fortifiate, vegetale 
cu frunze verzi precum urzici, spanac, ştevie; proteinele 
sunt importante pentru creşterea şi menţinerea activităţii 
muşchilor; fierul este necesar pentru dezvoltarea masei 
sanguine (hemoglobina), a celei musculare (mioglobina); 

• nevoile calorice şi nutriţionale sunt mai mari la adoles- 
centele gravide şi la adolescenţii sportivi; 

• apariţia unei alimentaţii neigienice şi anume: mese ne- 
regulate, gustări frugale, consum crescut de grăsimi 
(produse de patiserie) sau dulciuri, limitarea aportului 
alimentar, imitarea unor modele de comportament 
alimentar corelat cu un aspect fizic mediatizat; 

• necesitatea suplimentării dietei cu fier, calciu şi vitamina 
B 12 la adolescenţii cu regim vegetarian strict; 

• apariţia mai frecventă a unor afecţiuni datorate unor 
comportamente alimentare neadecvate: obezitate, ano- 
rexie psihogenă, sindrom metabolic (diabet, dislipidemie, 
hipertensiune arterială). 

Ce le spunem părinţilor? 

Se recomandă ca în alimentaţia adolescentului: 

• meniul să aibă un conţinut scăzut de grăsimi şi glucide, 

• gustarea sa fie formată din fructe, lapte şi produse lactate cu 
un conţinut scăzut de grăsime (brânză slabă), 

• să se scadă consumul de sucuri, incluzând pe cele din 
fructe naturale, care conţin o cantitate mare de glucide (prin 
adaosul de zahăr sau prin conţinutul propriu de zaharuri). 

ALIMENTAŢIA GRAVIDEI Şl LĂUZEI 



Alimentaţia gravidei trebuie să asigure necesarul nutritiv pentru 
mamă şi copil. Oglinda cea mai fidelă a unui aport nutriţional adecvat 
este reprezentată de creşterea în greutate considerată optimă, între 10 
şi 1 2 kg în cele 40 de săptămâni de amenoree. Creşteri în greutate sub 
sau peste aceste valori s-au dovedit a avea un răsunet nefavorabil atât 
asupra organismului matern, cât şi asupra produsului de concepţie 
(suferinţă fetală cronică, dismaturitate etc.) 

1. Aportul caloric util este de aproximativ 300 calorii suplimentare 
faţă de necesarul obişnuit al femeii; în cazul gravidelor care depun o 
muncă fizică foarte intensă, necesarul poate ajunge până la 2600-2800 
calorii. 

Recomandările de regim alimentar pentru satisfacerea aportului 
caloric nu trebuie făcute mecanic, ci în funcţie de vârsta femeii gravide, 
de ocupaţie, de modul de viaţă, dar mai ales în funcţie de greutatea de 
dinainte de sarcină (aport caloric mai mare la cele subponderale, 
diminuat la cele supraponderale). 

2. Proteinele - aportul poate creşte de la 1 g proteină/kgcorp/zi 
la 1,5 g/kgcorp/zi. Este bine ca, atunci când este posibil, majoritatea 
proteinelor (70-80%) să fie de origine animală - carne, lapte, brânză, 
ouă - şi numai o parte din proteine de origine vegetală. Dacă femeia 
nu îşi poate permite să consume proteine animale, ea va fi sfătuită să 
mănânce alimente de origine vegetală cu conţinut mare de proteine. 
Un rol important în alimentaţia femeii gravide îl au laptele şi derivatele 
sale atât pentru aportul de proteine, cât şi cel de calciu (în alimentaţia 
gravidei se recomandă aprox. 1 litru lapte pe zi); în cazul în care are 
tulburări digestive de tip colitic, se recomandă produse din lapte mai 
uşor tolerate - iaurt, lapte bătut, brânză etc. 

3. Glucidele - 5-6 g/kgcorp/zi, cu sfătuirea ca minimum jumătate 
să provină din fructe şi legume, favorizându-se astfel şi aportul 
concomitent de vitamine şi oligoelemente. 

4. Lipidele - 1 g/kgcorp/zi, în general în proporţie de 50% de 
origine animală şi 50% de origine vegetală. 

5. Mineralele 

Sodiul. Starea de gestaţie poate fi considerată ca inducând o 
pierdere cronică de Na, astfel încât restricţia acestuia în regimul 
alimentar este nu numai nejustificată, ci chiar periculoasă. 

Fierul. Sarcina şi lactaţia impun femeii un consum suplimentar 
zilnic de aproximativ 800-1000 mg Fe, necesare fătului, placentei şi 
modificărilor sistemice impuse de starea de gestaţie. De obicei, aportul 
alimentar, chiar în condiţiile unei absorbţii intestinale normale, precum 
şi mobilizarea Fe de rezervă sunt de cele mai multe ori insuficiente, 
astfel încât, pentru evitarea apariţiei anemiei hipocrome este necesară 
administrarea profilactică, începând din a doua jumătate a sarcinii, a 
30-60 mg Fe/zi (sub formă elementală). 

în cazul în care se instalează anemia hipocromă, doza zilnică de 
Fe ajunge la 120-180 mg/zi, minimum 60-100 mg. 

în general, se recomandă ca profilaxia cu preparate de Fe să 
se asocieze cu administrarea de rutină a acidului folie, ţinând cont 
de necesităţile sporite de folaţi în timpul gestaţiei (până la 1 mg per 
os/zi). 

Calciul. Ca şi pentru Fe, necesităţile de Ca în gestaţie sunt 
sporite, fiind necesare zilnic 1000-1200 mg Ca. în general, nu 
suntem partizanii profilaxiei cu preparate de Ca, necesarul aco- 
perindu-se cu uşurinţă prin consumul de lapte şi/sau preparate din 
lapte (într-un litru lapte de vacă este doza de Ca necesară); în 
cazurile de deficienţe marcate, cu semne de spasmofilie şi intole- 
ranţă digestivă la produsele lactate (rareori intoleranţa interesează 
toate produsele din lapte), se poate administra Ca, asociat cu 
vitamina D în trimestrul III al sarcinii. 

6. Vitaminele. O dietă echilibrată şi completă asigură nece-sarul 
de vitamine pentru femeile gravide. Cu excepţia profilaxiei anemiei cu 
fier şi acid folie şi a administrării de vitamina D, alte preparate 
medicamentoase nu sunt utile. Vitaminele sunt procurate prin aport 
alimentar; administrarea lor devine necesară numai în cazurile de 
deficienţe evidente clinic sau paraclinic. 

în general, în cazul unei sarcini normale, alimentaţia trebuie să 
respecte următoarele principii: 

• gravida să mănânce ce doreşte în cantităţi convenabile; 

• alimentele să fie sărate după gust, fără excese; să se 
folosească numai sare iodată; 

• să se evite alimentele conservate prin sare; 

• dieta să fie controlată prin urmărirea riguroasă a curbei 
ponderale; 

• alimentele să fie într-un echilibru între produsele animale 
(carne, ouă, lapte şi preparate din lapte) şi cele vegetale (în 
special fructe şi legume variate); 

• din a doua jumătate a sarcinii să se administreze zilnic, 
profilactic, 30-60 mg Fe elemental şi acid folie. 

Dieta zilnică optimă pentru gravida normală trebuie să cuprindă: 
carne (vită, porc, pasăre, peşte)- 100-160 g; 

lapte - 500-1000 ml; echivalent în lactate (brânză, iaurt) 

ouă - 80 g; 

legume (4-5 tipuri) - 400 g; 

fructe (2-3 tipuri) - 200-400 g. 



Alimentaţia mamei care alăptează trebuie să fie echilibrată. Se 
recomandă: 

. lapte 500-600 ml sau iaurt 250-300 ml; 

• brânză de vaci sau telemea (acestea au calciu de care 
mama are nevoie când alăptează); 

• 5-6 ouă pe săptămână; 

• legume şi fructe multe, variate, fără abuzuri; sunt reco- 
mandabile toate legumele, toate fructele; ceapa, usturoiul, 
varza, conopida dau laptelui mamei mirosuri particulare, dar 
ele nu trebuie excluse decât în situaţia în care copilul refuză 
sânul; altfel copilul cunoaşte aceste alimente din viaţa 
intrauterină şi poate este deja obişnuit cu ele; 

• carne, dacă bugetul o permite, de găină, de pui, de vacă, 
uneori de porc; 

grăsimi: ulei (mai ales pentru salate!), smântână, unt; 

apă (nu carbogazoasă!), ceaiuri de plante, compot (nu 
prea dulce), suc de fructe, în total cel puţin 1 litru, chiar 2 
litri zilnic: 

alimentaţia să fie moderat sărată, iar sarea folosită să fie 
doar cea iodată. 



Atenţie! 

9 

Nu sunt bune, nici pentru mamă, nici pentru copil: 

- alcoolul 

- prăjelile, mai ales în grăsimi animale 

- conservantii 

- afumăturile, mezelurile 

- băuturile acide care, în plus, imită chimic 
sucurile naturale 

- excesul de sare 

- nu se indică, pentru creşterea secreţiei 
lactate, consumul de ceapă sau bere. 

în cazul în care copilul sau mama se îmbolnăvesc, limitarea sau 
interdicţia alăptării trebuie să se decidă cu multă responsabilitate. Cu 
foarte rare excepţii, continuarea alăptării este recomandabilă când 
mama sau copilul sunt bolnavi. Spitalizarea mamei pentru o intervenţie 
chirurgicală, o boală infecţioasă, un accident etc. nu trebuie să devină 
cauza despărţirii mamei de copil. Se va face astfel încât sugarul să-şi 
însoţească mama şi să continuie să sugă. în cazul în care copilul 
alăptat este spitalizat, el va fi însoţit de mamă în scopul continuării 
alăptării şi pentru asigurarea unui confort afectiv strict necesar 
însănătoşirii grabnice. 

Diareea fără vărsături frecvente, bolile pulmonare ale mamei, 
patologia infecţioasă ş.a. nu constituie motive de întrerupere a 
alimentării copilului cu lapte matern. 

ANEXE 



Tabelele de la nr. 1 la nr. 10 reprezintă recomandări ale 
OMS publicate în diferite documente ale acestei instituţii. Pentru 
materialul de faţă ele au fost preluate din: Kim Fleischer 
Michaelson, Weaver L, Brânca F., Robertson A. Feeding and 
Nutrition of infants and young children: Guidelines for the WHO 
European Region , with emphasis on the Former Soviet countries, 
WHO regional Publications European Series nr. 87, 2003 (7). 

Tabel 1: Aportul de iod în micrograme/zi (după OMS) 



Vârsta 


Iod în micrograme/zi 


0-3 luni 


40 


4-6 luni 


40 


7- 9 luni 


50 


10- 12 luni 


50 


1 -3 ani 


70-120 


4-6ani 


70-120 



Tabel 2: Recomandări privind aportul de fier mg/zi (după OMS) 



Vârsta 


Fier mg/zi 


0-3 luni 


- 


4-6 luni 


- 


7-9 luni 


8,5 


10 -12 luni 


8,5 


1 -3 ani 


5,0 


4 -6 ani 


5,0 

Tabel 3 Acidul folie: aport recomandat de OMS 





meg/zi 


Limita superioară tolerată 


Sugari 






la 6 luni 


65 


Nedeterminată 


7 la 12 luni 


80 


Nedeterminată 


Copii 






1 la 3 ani 


150 


300 


4 la 8 ani 


200 


400 


Băieţi 






9 la 13 ani 


300 


600 


14 la 18 ani 


400 


800 


19+ ani 


400 


1000 


Fete 






13 la 19ani 


300 


600 


14 la 18 ani 


400 


800 


19+ ani 


400 


1000 


Gravide 






< = 18ani 


600 


800 


19 la 50 ani 


600 


1000 


Alăptare 






< = 18 ani 


500 


800 


19 la 50 ani 


500 


1000 

Tabel 4: Recomandări ale Grupului Internaţional Consultativ Nutri 

ţional pentru Anemie, OMS şi UNICEF privind suplimen 
tarea cu fier şi acid folie la gravide şi copii. 



Prevalenta anemiei 

9 


Doza zilnică 


Durata 


Suplimentarea cu fier şi acid folie la gravide 


< 40% 


60 mg fier 

0,4 mg acid folie 


6 luni pe durata sarcinii 








> 40% 

(în România 42,5%) 


60 mg fier 

0,4 mg acid folie 


6 luni pe durata sarcinii 
continuat 3 luni 
portpartum 


Notă: dacă nu se poate asigura suplimentarea cu fier timp de 6 luni în 
sarcină, se prelungeşte suplimentarea în postpartum sau se creşte doza de 
fier la 120 mg/zi. Dacă şi numai dacă suplimentele cu fier şi acid folie cu un 
conţinut de acid folie > 0,4 mg nu sunt disponibile se acceptă şi suplimente 

cu conţinut mai mic de acid folie 

> 


Suplimentarea cu fier şi acid folie la copiii în vârstă de 6-24 luni 


Prevalenta anemiei 

9 


Doza zilnică 


Greutatea 
la naştere 


Durata 


< 40% 


12,5 mg fier 
0,05 mg acid folie 


Normală 
Mică 


6-12 luni 
2-24 










> 40% (în România) 


12,5 mg fier 
0,05 mg acid folie 


Normală 
Mică 


6-24 luni 
2-24 


Dacă prevalenta anemiei la copiii de 6-24 de luni nu este cunoscută, se 
presupune că este similară cu cea a gravidelor 

Tabel 5: Recomandări privind aportul de vitamina D, adaptat după 

Garrow et all (5), citat de (10) 



Vârsta 


Marea Britanie 
(mcg) 


SUA 
(mcg) 


UE 
(mcg) 


OMS 
(mcg) 


0-3 luni 


8,5 (340 UI) 


7,5 (300 UI) 


10-25 (400-1000 UI) 


10 (400 UI) 


4-6 luni 


8,5 (340 UI) 


7,5 (300 UI) 


10-25 (400-1000 UI) 


10 (400 UI) 


7-9 luni 


7 (280 UI) 


10 (400 UI) 


10 (400 UI) 


10 (400 UI) 


10-12 luni 


7 (280 UI) 


10 (400 UI) 


10 (400 UI) 


10 (400 UI) 


1-3 ani 


7 (280 UI) 


10 (400 UI) 


10 (400 UI) 


10 (400 UI) 


4-6 ani 


7 (280 UI) 


10 (400 UI) 


0-10 (0-400 UI) 


10 (400 UI) 


1 mcg = 40 UI 



Tabel 6: Recomandări privind aportul caloric (după OMS) 



Vârsta 


Aport energetic (kcal)/zi 


Băieţi 

9 


Fete 


0-3 luni 


545 


515 


4-6 luni 


690 


645 


7-9 luni 


825 


765 


10-12 luni 


920 


865 


1-3 ani 


1230 


1165 


4-6 ani 


1715 


1545 

Tabel 7: Valoarea calorică a alimentelor după OMS 



Densitate 
energetică 


KCAL/ 1 00 g 


Alimente 


Minimă 


<5 


Apă, apă minerală, ceai, cafea, suc de 
lămâie, supe clare, sucuri cu cantităţi 
scăzute de glucide. 


Scăzută 


5-60 


Fructe: mere, căpşuni, caise, piersici, 
prune, cireşe, vişine, pepene, portocale, 
mandarine, grapefruit, mango, ananas. 
Legume: fasole, varză, conopidă, morcovi, 
pătrunjel, castraveţi, usturoi, ceapă, salată, 
ciuperci, spanac, sparanghel, brocoli. 
Lapte degresat, brânză de casă 


Moderată 


60-120 


Fructe: pere, struguri, banane, fructe 

uscate, fructe g lăsate 

Legume: porumb, mazăre, cartofi cu ulei, 

sau margarina, boabe de soia 

Carne slabă, pui 

Ou, brânză, peşte 

Cereale neîndulcite, pâine 

Lapte integral, iaurt integral 


Crescută 


120-300 


îngheţată, iaurt îndulcit, smântână, 
caşcaval, carne grasă, salam, cârnaţi, 
paste cu sos, hamburger, biscuiţi, prăjituri, 
cereale îndulcite, muşii, sosuri şi maioneze, 
ciocolată 


Foarte crescută 


300 - 1 000 


Plăcintă cu carne, peste prăjit cu cartofi 
prăjiţi, pui prăjit, pi77a, dulciuri, prăjituri cu 
cremă, ciocolată. 



Tabel 8: Recomandări privind aportul de proteine g/zi (după OMS) 



Vârsta 


Proteine (g/zi) 


0-3 luni 


12,5 


4-6 luni 


12,7 


7-9 luni 


13,7 


10-12 luni 


14,9 


1-3 ani 


14,5 


4-6 ani 


19,7 

Tabel 9: Mărimea porţiei raportată la aliment, recomandare USDA 

(United States Department of Agriculture, Center for Nutrition 
policy and promotion); tabelul se utilizează împreună cu 
piramida alimentară 



Grupa alimentară 


Mărimea porţiei 


2-6 
ani 


7-10 
ani 


11-13 
ani 






porţii 


porţii 


porţii 


- legume 

- legume cu frunze 
verzi 

- legume galbene, 
fasole uscată 

- legume cu conţinut 
crescut de amidon 

- alte legume 


- legume cu frunze verzi = 1 ceaşcă 

- legume crude tăiate = Vi de ceaşcă 

- legume fierte = 1/2 ceaşcă 

- 10 felii cartofi prăjiţi 

- suc de legume = Vi ceaşcă 


3 


4-5 


5-6 


- fructe 

- citrice şi suc de 
citrice 


- măr, banană, portocală, = 1 fruct mediu 

- fruct crud tăiat în bucăţi = Vi ceaşcă 

- suc de fructe neîndulcit = 1 ceaşcă 

- fructe uscate = Vi ceaşcă 


2-4 


3 


3-4 


- pâine, cereale, 
orez şi paste 


- pâine = 1 felie 

- cereale uscate = 1/3 ceaşcă 

- cereale fierte, orez sau paste = Vi ceaşcă 

- cerale fierte pentru micul dejun = 30 g 

- 1 croissant mare = 2 porţii 

- prăjituri 2 bucăţi 

- plăcintă cu fructe 2 bucăţi 


6 


5-6 


6-7 


- lapte, iaurt, brânză 


- lapte degresat/parţial 
degresat = 1 ceaşcă 

- iaurt parţial degresat = 1 ceaşcă 

- iaurt de fructe cu conţinut scăzut 

> 

în grăsimi = 1 ceaşcă 

- caşcaval 30-45 g 

- brânză topită 45-60 g 

- brânză de vaci parţial 
degresată = 1 ceaşcă 


4 


2 


3 


- carne, pui, peşte 

- fasole uscată, 
mazăre, ouă, nuci 


- carne slabă fiartă, pui sau peşte = 90g 

- 1 ou 


1 


2 


2-3 

Tabel 10: Valori de referinţă pentru diagnosticul de anemie, după OMS 



Vârsta/sex 


Hemoglobina (g/dl ) 


6 luni-5 ani 


11 


5 ani-1 1 ani 


11,5 


12-13 ani 


12 


Femei în afara sarcinii 


12 


Femei gravide 


11 


Bărbaţi 

» 


13 



Tabelele de la nr. 11 la nr. 17, care sunt date în continuare, 
reprezintă recomandările Institutului de Igienă şi Sănătate Publică 
Bucureşti, elaborate în 1989 şi reactualizate în 1995. Aceste reco- 
mandări au fost agreeate de Ministerul Sănătăţii Publice şi publi- 
cate, prin Ordinul de Ministru nr. 1955, pentru aprobarea Normelor 
de igienă privind unităţile pentru ocrotirea, educarea şi instruirea 
copiilor şi tinerilor, din 18.10.1995, în Monitorul Oficial al României 
din 22.03. 1996, nr. 59 bis, partea I, pg. 49. (6). 

Tabelul 11: Necesarul fiziologic de calorii şi substanţe nutritive calori- 

gene pe grupă de populaţie, pe zi şi persoană, Institutul de 
Igienă şi Sănătate Publică Bucureşti 



Grupa de 
populaţie 


Calorii 


Proteine (g) 


Lipide 


Glucide 






Total 


0) 
(0 

E 

C 
< 


Vegetale 


Total 


© 

(0 

E 

C 
< 


Vegetale 




Copii 


















0-12 luni 


900 


35 


30 


5 


35 


30 


5 


110 


1 - 3 ani 


1300 


50 


35 


15 


45 


35 


10 


170 


4 - 6 ani 


1900 


70 


50 


20 


60 


45 


15 


230 


7 - 9 ani 


2200 


85 


55 


30 


75 


50 


25 


280 


10 -12 ani 


2500 


90 


60 


30 


80 


50 


30 


340 


Băieţi 


















13 -15 ani 


3100 


115 


65 


50 


100 


60 


40 


430 


16- 19 ani 


3300 


120 


70 


50 


105 


60 


45 


450 


Fete 


















13 -15 ani 


2700 


95 


60 


35 


90 


50 


40 


360 


16 -19 ani 


2800 


100 


60 


40 


95 


55 


40 


370 

Tabelul 12: Necesarul fiziologic de elemente minerale pe grupă de 

populaţie, pe zi şi persoană, Institutul de Igienă şi 
Sănătate Publică Bucureşti 



Grupa de populaţie 


Elemente minerale 




Calciu 
mg 


Fosfor 
mg 


Magneziu 
mg 


Fier 
mg 


Zinc 
mg 


Iod 
mg 


Copii 














0-12 luni 


800 


400 


70 


7 


4 


40 


1 - 3 ani 


900 


400 


125 


8 


7 


60 


4-6 ani 


900 


500 


180 


9 


9 


80 


7-9 ani 


1100 


700 


220 


10 


10 


100 


10-12ani 


1200 


800 


270 


12 


12 


120 


Băieţi 














13-15ani 


1200 


1000 


330 


13 


14 


140 


16-19ani 


1300 


1100 


360 


16 


15 


150 


Fete 














13-15ani 


1100 


900 


310 


15 


14 


130 


16-19ani 


1200 


1000 


310 


18 


14 


140 

Tabelul 13: Necesarul mediu zilnic de alimente pentru copii şi adolescenţi, Institutului de Igienă şi Sănătate 

Publică Bucureşti 



Grupa de alimente 


Copii 


Adolescenţi 

9 


1-3 
ani 


4-6 
ani 


7-9 
ani 


10-12 
ani 


Băieţi 


Fete 


13-15 
ani 


16-19 
ani 


13-15 
ani 


16-19 
ani 


Calorii (kcal) 


1300 


1800 


2200 


2500 


3100 


3300 


2700 


2800 


Lapte şi produse lactate (în echivalent lapte) 


700 


750 


800 


800 


750 


700 


700 


700 


Carne şi preparate din carne (în echivalent 
carne) g 


60 


85 


110 


140 


190 


230 


170 


190 


Peşte şi preparate din peşte (în echivalent 
peşte) g 


- 


15 


25 


25 


35 


35 


30 


30 


Ouăg 


30 


35 


40 


50 


50 


50 


50 


50 


Grăsimi - total 
din care vegetale g 


25 

10 


32 
10 


40 
15 


40 
15 


50 
20 


55 
25 


35 
15 


40 
20 


Produse cerealiere (în echivalent făină) g 


90 


160 


230 


300 


380 


460 


330 


360 


Cartofi g 


100 


150 


180 


180 


200 


230 


180 


200 


Legume g 


210 


220 


230 


310 


350 


380 


290 


310 


Leguminoase uscate g 


- 


5 


5 


7 


10 


15 


7 


7 


Fructe g 


100 


130 


150 


180 


180 


200 


180 


180 


Zahăr g 


35 


45 


50 


55 


70 


80 


55 


55 



Alimentele sunt exprimate în formă comercială (crudă). 

Tabelul 14: Necesarul zilnic de calorii şi substanţe nutritive pentru copii şi adolescenţi, Institutului de Igienă şi 

Sănătate Publică Bucureşti 





Copii 


Adolescenţi 

9 




1-3 
ani 


4-6 
ani 


7-10 
ani 


Băieţi 


Fete 




11-14 
ani 


15-19 
ani 


11-14 
ani 


15-19 
ani 


Calorii (kcal) 
















necesar mediu 


1300 


1800 


2400 


3100 


3500 


2600 


2800 


variaţii posibile în funcţie de 
caracteristicile grupului 


900-1800 


1300-2300 


1 700 - 3300 


2200 - 3700 


3000 - 3900 


1300-3000 


2000- 
3000 




Proteine totale 
















necesar mediu 


44 - 51 g 


61 - 70 g 


82-94g 


106-121 g 


120- 137 g 


89-101 g 


96- 109 g 


variaţii posibile în funcţie de 
nivelul caloric 


31-70g 


44 - 90 g 


58- 129 g 


75- 144 g 


102- 150 g 


61 -117g 


68-117g 


% din valoarea calorică 


14-16% 


14-16% 


14-16% 


14-16% 


14-16% 


14-16% 


14-16% 




Proteine animale 
















necesar mediu 


31 - 36 g 


40-46g 


49-56 g 


52-55g 


60-69 g 


49-55g 


48-54 g 


variaţii posibile în funcţie de 
nivelul caloric 


22-49g 


29-59g 


35-77g 


41-79g 


51 - 75 g 


34-64g 


34 - 59 g 


% din cantitatea proteinelor 
totale 


70% 


65% 


60% 


55% 


50% 


55% 


50% 

Copii 


Adolescenţi 

9 




1-3 
ani 


4-6 
ani 


7-10 
ani 


Băieţi 


Fete 




11-14 
ani 


15-19 
ani 


11-14 
ani 


15-19 
ani 


Proteine vegetale 
















necesar mediu 


13-15g 


21 - 24 g 


33-38g 


54-66 g 


60-69g 


40-46 g 


48-55 g 


variaţii posibile în funcţie 
de nivelul caloric 


9-21 g 


15-31 g 


23 - 52 g 


34-65g 


51-76g 


25-55g 


34 - 58 g 


% din cantitatea 
proteinelor totale 


30% 


35% 


40% 


45% 


50% 


45% 


50% 




Lipide totale 
















necesar mediu 


49-60 g 


58-68 g 


65-77 g 


83- 100 g 


94-113g 


70- 84 g 


75-90 g 


variaţii posibile în funcţie 
de nivelul caloric 


34-77g 


42-87g 


46- 106 g 


71 -119g 


81- 126 g 


49 - 87 g 


54 - 97 g 


% din valoarea calorică 


35 - 40 % 


30 - 35 % 


25 - 30 % 


25 - 30 % 


25 - 30 % 


25 - 30 % 


25 - 30 % 




Lipide animale 
















necesar mediu 


37-45 g 


44 - 51 g 


49-58g 


58-70g 


60-79g 


50-59 g 


53-63g 


variaţii posibile în funcţie 
de nivelul caloric 


26 - 56 g 


32-65g 


36 - 80 g 


50-83g 


57-89g 


37-68 g 


38-68g 


% din cantitatea lipidelor 
totale 


75% 


75% 


75% 


70% 


70% 


70% 


70% 

Lipide vegetale 
















necesar mediu 


12-15g 


14-17g 


16-19g 


25-30g 


28-47g 


20-25g 


22-27g 


variaţii posibile în funcţie 
de nivelul caloric 


8-19g 


10-22g 


1 1 - 26 g 


21-36g 


24 - 38 g 


11-25g 


16-29g 


% din cantitatea lipidelor 
totale 


25% 


25% 


25% 


30% 


30% 


30% 


30% 




Glucide 
















necesar mediu 


143- 168 g 


220 - 240 g 


322 - 351 g 


416-454 g 


470-521 g 


349 - 380 g 


376-410 g 


variaţii posibile în funcţie 
de nivelul caloric 


100-222 g 


174- 309 g 


228 - 483 g 


295-541 g 


402 - 571 g 


241- 439 g 


268 - 439 g 


% din valoarea calorică 


45 - 53 % 


50 - 55 % 


55 - 60 % 


55 - 60 % 


55 - 60 % 


55 - 60 % 


55 - 60 % 

Tabelul 15: Necesarul zilnic de alimente (în grame) pentru copii şi adolescenţi, Institutul de Igienă şi Sănătate 

Publică Bucureşti 



Grupa de alimente 


Copii 


Adolescenţi 


1-3 
ani 


4-6 
ani 


7-10 
ani 


Băieţi 


Fete 


11-14 
ani 


15-19 
ani 


11-14 
ani 


15-19 
ani 


Lapte şi produse lactate (în echivalent lapte) 


700 


700 


800 


750 


700 


700 


700 


Carne şi preparate din carne (în echivalent carne) 


60 


85 


110 


190 


230 


170 


190 


Peşte şi preparate din peşte (în echivalent peşte) 





15 


25 


35 


35 


30 


30 


Ouă (g) 


30 


35 


40 


50 


50 


50 


50 


Grăsimi comerciale: 

total 


25 


32 


40 


50 


55 


35 


40 


animale 


15 


20 


25 


30 


30 


20 


20 


vegetale 


10 


12 


15 


20 


25 


15 


20 

Tabelul 16 Echivalenţe alimentare, Institutul de Igienă şi Sănătate 

Publică Bucureşti 



ECHIVALENTE ALIMENTARE 

9 


1. 


100 ml lapte concentrat (condensat) = 250 ml lapte proaspăt 


2. 


100 g lapte praf integral = 800 ml lapte proaspăt 


3. 


100 g caşcaval = 700 ml lapte proaspăt 


4. 


100 g brânză topită = 700 ml lapte proaspăt 


5. 


100 g brânză telemea de vacă = 350 ml lapte proaspăt 


6. 


100 g brânză telemea de oi = 450 ml lapte proaspăt 


7. 


100 g brânză proaspătă de vacă = 400 ml lapte proaspăt 


8. 


100 g caş = la fel ca la brânza telemea 


9. 


100 g specialităţi din carne (şuncă de Praga, muşchi file, muşchi ţigănesc, ceafă, 
pastrama etc.) = 135 g carne 


10. 


100 g smântână = 40 g unt 


11. 


100 g slănină sărată, costiţă = 88 g untură 


12. 


100 g slănină crudă = 80 g untură 


13. 


100 g pâine neagră = 71 g făină 


14. 


100 g pâine semialbă (intermediară) = 73 g făină 


15. 


100 g pâine albă = 76 g făină 


16. 


100 g paste făinoase (inclusiv biscuiţi fără cremă) = 100 g făină 


17. 


100 g mălai, orez, gris = 100 g făină 


18. 


100 g compot = 15 g zahăr 


19. 


100 g dulceaţă = 70 g zahăr 


20. 


100 g gem, peltea, marmeladă = 40 g zahăr 


21. 


1 00 g nectar de fructe = 30 g zahăr 




100 g sirop de fructe concentrat = 60 g zahăr 


22. 


100 g bomboane = 90 g zahăr 


23. 


100 g miere = 80 g zahăr 


24. 


100 g halva = 45 g zahăr şi 30 g grăsime vegetală 


25. 


100 g ciocolată = 50 g zahăr şi 30 g grăsime vegetală 


26. 


100 g bulion sau pastă de roşii = 600 g pătlăgele roşii (tomate) 


27. 


100 g suc de roşii = 135 g tomate 


28. 


100 g varză acră = 130 g varză crudă 


29. 


100 g murături = 125 g legume crude 


30. 


1 00 g fulgi de cartofi - 1 000 g cartofi cruzi 


31. 


100 g fructe deshidratate, afumate, uscate - 400 g fructe crude 


32. 


100 g fulgi de fasole boabe = 300 g fasole boabe uscată 


33. 


100 g morcovi deshidrataţi = 1700 g morcovi cruzi 


34. 


100 g conserve de legume = 100 g legume crude 


35. 


100 g conserve din carne în suc propriu = 100 g carne crudă 


36. 


1 00 g conserve de peşte = 1 00 g peşte crud 

Tabelul 17: Model de alimentaţie a sugarului din prima zi până la un an, propus de autorii îndrumarului 



Luna 


1 


2 


3 


4 


5 


6 


7 


8 


9 


10 


11 


12 


>12 


Lapte de mamă 


X 


X 


X 


X 


X 


X 


X 


X 


X 


X 


X 


X 


X 


Formula de lapte (numai dacă mama nu are lapte) 


X 


X 


X 


X 


X 


X 


X 


X 


X 


X 


X 


X 


X 


Legume 

morcov, cartofi, dovlecei, ţelină, păstârnac, 
pătrunjel, ardei gras, roşii, frunze de salată, 
ştevie, spanac, ceapă, pătrunjel, mărar 












X 


X 


X 


X 


X 


X 


X 


X 


Carne de vită, viţel, pasăre 












X 


X 


X 


X 


X 


X 


X 


X 


Pireu de fructe 












X 


X 


X 


X 


X 


X 


X 


X 


Măr crud sau copt, banană, suc de portocală, pere, 
caise, piersici, pepene galben 












X 


X 


X 


X 


X 


X 


X 


X 


Gălbenuş de ou 












X 


X 


X 


X 


X 


X 


X 


X 


Făinos cu lapte, 

Orez pasat, cereale îmbogăţite cu fier şi lapte 












X 


X 


X 


X 


X 


X 


X 


X 


Iaurt 














X 


X 


X 


X 


X 


X 


X 


Peşte 




















X 


X 


X 


X 


Mamaliguţă cu smântână şi brânză de vaci 
















X 


X 


X 


X 


X 


X 


Budinci din legume 
















X 


X 


X 


X 


X 


X 


Paste făinoase, perişoare, găluşte (preparate numai 
cu gălbenuş), prăjituri de casă cu mere sau cu 
brânză, chisel de fructe 
















X 


X 


X 


X 


X 


X 


Fructe 

Zmeură, căpşuni, mure , fragi 


























X 


Ficat 


















X 


X 


X 


X 


X 



80 




TALIA Şl GREUTATEA COPIILOR 
DE LA NAŞTERE LA TREI ANI 

- standarde Internaţionale - 
percentlle 



N 3 

Talia şi greutatea băieţilor de 2-18 ani 

Talia şi greutatea fetelor de 2-18 ani 

Perimetrul cranian de la naştere la 36 de luni, 

raportarea greutăţii la talie 

PIRAMIDA ALIMENTARA 
PENTRU COPIII DE 2 - 6 ANI 

Elaborată de 
Departamentul pentru Agricultură al Statelor Unite 



Dulciuri şi grăsimi 



u 



se consume 
cât mai puţin 




Lapte şi 
lactate, 
2 poi 



Legume 




Cereale, 6 porţii 



(Developed by United States Department of Agriculture) 

